உடல் ஊனமுற்றோருக்கு உதவுக்கரம் நீட்டுவோம்

உடல்பேறு குறைந்தவர்களுடன் புலாவ் தீக்குஸ் சட்டமன்ற உறுப்பினர் யாப் சூ உய்

பினாங்கு மாநிலத்தில் வாழும் உடல்பேறு குறைந்தவர்களுக்கு உதவும் நோக்கில் கொம்தாரில் கட்டிடத்தில் இலகுவாக பயணிக்க பினாங்கு மேம்பாட்டுக் கழகத்திற்குப் பல பரிந்துரைகளை முன் வைத்தார் புலாவ் தீக்கூஸ் சட்டமன்ற உறுப்பினர் யாப் சூ உய்.

முதலாவதாக, கொம்தார் கீழ் தளத்தில் மட்டும்தான் சக்கர நாற்காலி செல்வதற்குப் பாதை அமைக்கப்பட்டு பயன்பாட்டில் உள்ளது. ஆனால், கொம்தார் மூன்றாவது மாடியில் இப்பிரத்தியேக பாதை அமைக்கப்படவில்லை. கொம்தாரில் கட்டிடத்தில் அதிகமான அரசு அலுவலகங்கள் இருப்பது குறிப்பிடத்தக்கதாகும். எனவே, உடல் ஊனமுற்றோர் கொம்தாரில் இருக்கும் அரசு அலுவலகங்களுக்குச் செல்வதற்கு மூன்றாவது மாடியிலும் சிறப்புப் பாதை அமைத்து கொடுக்க வேண்டும் என வலியுறுத்தினார். இதனிடையே, கொம்தார் மலாயன் வங்கிக்கு முன்புறம் இருக்கும் பல்நோக்கு வாகனம் நிறுத்தும் இடத்தில் இரண்டாம் மாடியில் உள்ள உடல்பேறு குறைந்தவர்களின் வாகன நிறுத்தும் இடத்தில் அவர்களுக்கென சரிவுப்பாதை அமைக்கப்படவில்லை. இந்த வாகனம் நிறுத்தும் இடத்தை மூன்றாவது மாடிக்கு மாற்றியமைத்தால் அவர்கள் கொம்தாரில் அமைந்துள்ள அலுவலகங்களுக்கு இலகுவாக செல்ல இயலும்.

பினங்கு மாநில அரசு உடல்பேறு குறைந்தவர்களின் வசதிக்குப் பல ஏற்பாடுகள் செய்து வருகின்றது. இம்மாதிரியான மாற்றங்களின் வழி அவர்களின் உணர்வுகள் மதிக்கப்படும் என நம்பிக்கை தெரிவித்தார் சட்டமன்ற உறுப்பினர்


உடல் ஊனமுற்றோர் மற்றும் ஆதரவற்ற குழந்தைகளுக்குத் தீபத் திருநாளை முன்னிட்டு மதிய உணவு வழங்கப்பட்டன

2005-ஆம் ஆண்டு தொடங்கப்பட்ட ஸ்ரீ ஐயப்பன் சேவை சமாஜம் ஆன்மீகம் மட்டுமின்றி சமூகத்தினருக்கும் பல வழிகளில் தொண்டுகள் ஆற்றி வருகின்றனர். 3-வது ஆண்டாக கடந்த அக்டோபர் மாதம் 20-ஆம் திகதி ஸ்ரீ ஐயப்பன் சேவை சமாஜத்தின் ஏற்பாட்டில் உடல் ஊனமுற்றோர், ஆதரவற்ற குழந்தைகள் மற்றும் தனித்து வாழும் தாய்மார்கள் ஆகியோருக்கு மதிய உணவு இலவசமாக வழங்கப்பட்டன.  இந்நிகழ்வு ஸ்ரீ ஐயப்பன் சேவை சமாஜத்தில் விமரிசையாக நடைபெற்றது.

மதிப்பிற்குரிய ஜெக்டிப் சிங் டியோ அவர்கள் ரிம2000-க்கானக் காசோலையை ஸ்ரீ ஐயப்பன் சேவை சமாஜத் தலைவர்
திரு டவிந்தரிடம் வழங்கினார். உடன் குருநாதர் திரு ஞானசேகரன் மற்றும் செயளாலர் திரு தமோதிரன்

இந்நிகழ்வில் உடல் ஊனமுற்றோர்,  ஆதரவற்ற குழந்தைகள், தனித்து வாழும் தாய்மார்கள் என 250 பேருக்குப் பரிசுக்கூடை வழங்கப்பட்டன. சத் நிகல்ஸ் ஆசிரமம், இராமகிருஷ்ணா ஆசிரமம், பினாங்கு ஊனமுற்றோர் சங்கம் என 8 ஆதரவற்ற இல்லங்களிலிருந்து மதிய விருந்தோம்பலில் கலந்து கொண்டனர்.  இந்நிகழ்வில் சிறப்பு விருந்தினராகக் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ அவர்கள் கலந்து கொண்டு வரவேற்புரையாற்றினார். 3வது ஆண்டாகத் நடத்தப்படும் இந்த நிகழ்வுக்குத் தொடர்ந்து தமது வற்றாத ஆதரவு அளிக்கபடும் என மதிப்பிற்குரிய ஜெக்டிப் சிங் டியோ அவர்கள் தெரிவித்தார். மேலும் இந்நிகழ்விற்கு மாநில  மக்கள் கூட்டணி அரசு சார்பாக ரிம2000-ஐ மானியமாக ஸ்ரீ ஐயப்பன் சேவை சமாஜத்தின் தலைவர் திரு டவிந்தரிடம் கொடுக்கப்பட்டது. மதிப்பிற்குரிய ஜெக்டிப் சிங் டியோ அவர்கள் ஆதரவற்ற குழந்தைகள் மற்றும் தனித்து வாழும் தார்மார்களுக்குப் பரிசுக்கூடை வழங்கினார்.

தீபத் திருநாளை முன்னிட்டு ஆதரவற்றோருக்கு மதிய உணவு மற்றும் பரிசுக்கூடை வழங்குவதில் ஸ்ரீ ஐயப்பன் சேவை சமாஜம் பெருமிதம் கொள்வதாகத் தலைவர் திரு டவிந்திரன் கூறினார். ஸ்ரீ ஐயப்பன் சேவை சமாஜம் ஐயப்பப் பூஜை, அரசு தேர்வை எதிர்நோக்கும் இந்திய மாணவர்களுக்காகச் சிறப்பு பூஜை மற்றும் தீபத் திருநாளை முன்னிட்டு ஆதரவற்றோருக்கு மதிய உணவு வழங்குதல் ஆகியவற்றை ஒவ்வொரு ஆண்டும் இனிதே நடத்தி வருவது பாராட்டக்குறியதாகும்.


உடல் ஊனமுற்ற குழந்தைகளுக்குத் தீபாவளி விருந்துபசரிப்பு

மை பூசி முகத்தை அலங்கரித்து,

டை கட்டி ஆடை உடுத்தி,

பை நிறைய தீபாவளி மொய்ப் பணத்தைச் சுமந்து,

கை நிறைய மாத்தாப்பு ஏந்தி,

மகிழ்ச்சி பொங்க தீபாவளியைக் கொண்டாடும் சிறுவர்களுக்கு மத்தியில் உடல் ஊனமுற்றிருக்கும் குழந்தைகளுக்கும் அதே மகழ்ச்சியை வழங்க வேண்டும் என்ற உயரிய நோக்கில் பினாங்கு சிங்கக் கழகம் ‘Lions Club of Penang Light’ ஏற்பாட்டில் கடந்த நவம்பர் 17-ஆம் திகதி மஸ்ஜிட் நெகிரி சாலையில் அமைந்துள்ள பெருமூளை வாத ‘The Cerebral Palsy (Spastic)’ குழந்தைகள் சங்கத்தில் இச்சிறப்புக் குழந்தைகளுக்காகத் தீபாவளி விருந்துபசரிப்பு நடைபெற்றது. இவ்விருந்துபசரிப்பில் ஆட்சிக்குழு உறுப்பினர் திரு பீ பூன் போ, மாவட்டத் துணை ஆளுனர் திரு லீ பூன் ஹோ. திரு உய் சாவ் ஷுவான், சிங்கக் கழகத் தலைவர் திரு பெனடிக் பே தொங் ஹாய் ஆகியோர் கலந்து சிறப்பித்தனர்.

மாதிரி காசோலையுடன் சமூக அமைப்புகளின் பிரதிநிதிகளும் ஆட்சிக்குழு உறுப்பினர் திரு பீ பூன் போ (நடுவில்) மற்றும் சிங்கக் கழக உறுப்பினர்கள்.

இந்தத் தீபாவளி விருந்துபசரிப்பில், பெருமூளை வாத குழந்தைகள் சங்கம் உட்பட இராமகிருஷ்ணா ஆசிரமம், சீமா ஊனமுற்றோர் மையம், செயிண்ட் ஜோசஃப் இல்லம், பினாங்கு ஊனமுற்றோர் மீட்பு சங்கம் ஆகிய சமூக அமைப்புகளிலிருந்து பல குழந்தைகள் பங்குபெற்று மகிழ்ந்தனர். மேலும் பினாங்கு 18-ஆம் ‘Boys  Brigade’ நிறுவனத்தைச் சேர்ந்த மாணவர்கள் இத்தெய்வக் குழந்தைகளுக்காக இசை வாத்தியம், ஆடலுடன் கூடிய பாடலை வழங்கி அவர்களை உச்சிக் குளிரச் செய்தனர்.

நல்ல ஆரோக்கியத்தையும் செல்வத்தையும் பெற்ற வசதிமிக்க மக்கள் சமுதாயத்தில் குறைந்த வசதி வாய்ப்புகளைப் பெற்ற மற்றவர்களுக்குத் தங்களால் இயன்ற வரையில் உதவிகளைச் செய்து வந்தால் நிச்சயம் சமுதாயப் பற்றுமிக்க சிறந்த நாடாக மலேசியா உருவெடுக்கும் என்று குழந்தைகளுக்கான தீபாவளி விருந்துபசரிப்பு நிகழ்ச்சியின் தலைவர் திரு.முனுசாமி தம் உரையில் கூறினார். மேலும், இந்த தீபத்திருநாளை ஒட்டி இந்த ஊன்முற்ற குழந்தைகளுக்கு ஒளி கொடுத்தாற் போல் ஆறாம் முறையாக இந்தத் தீபாவளி  விருந்துபசரிப்பை ஏற்பாடு செய்திருப்பது மிகவும் பாராட்டுக்குரியது என ஆட்சிக்குழு உறுப்பினர்  திரு பீ பூன் போ மகிழ்ச்சி தெரிவித்தார்.

இந்நிகழ்வில் பங்குபெற்ற  சமூக அமைப்புகளுக்கு பினாங்கு சிங்கக் கழகத்தின் சார்பாக ரிம 500 ரொக்கம் வழங்கப்பட்டது. மேலும், இவ்விருந்து நிகழ்ச்சியை வழிநடத்த இடம் வழங்கிய பெருமூளை வாத குழந்தைகள் சங்கத்திற்கு ரிம900 ரொக்கமும் பினாங்கு ஊனமுற்றோர் மீட்பு சங்கத்திற்கு செவ்வக மேசைகளும் வழங்கப்பட்டன. மனநிறைவளித்த இத்தீபாவளி விருந்துபசரிப்பில் சுமார் 130 குழந்தைகள் பங்குபெற்று மகிழ்ந்தனர்.


உடல் ஊன்முற்றோர் தொழில்முனைப்பு கண்காட்சி அமைப்பாளர்களுக்கு சான்றிதழ் எடுத்து வழங்கினார்

அண்மையில் பினாங்கு ஸ்பைஸ் அரங்கில் பினாங்கு உடல் ஊனமுற்றோர் தொழில்முனைப்பு கண்காட்சி 201நநடைபெற்றது. இந்நிகழ்வில் பிரத்தியேகமாக 6 கூடாரங்கள் உடல் ஊனமுற்றோர் பயனடையும் வகையில் அமைக்கப்பட்டுள்ளன என இந்நிகழ்வினை அதிகாரப்பூர்வமாகத் துவக்கி வைத்த இரண்டாம் துணை முதல்வர் பேராசிரியர் ப.இராமசாமி தெரிவித்தார்.

மேலும் செய்தியாளர்களிடம் பேசிய பேராசிரியர் முதலாளிகள் உடல் ஊனமுற்றோரை சுமையாக கருதாமல் அவர்களுக்கும் மதிப்பளித்து வேலை வாய்ப்புகள் வழங்க முனைப்பு காட்ட வேண்டும் என கேட்டுக்கொண்டார். அதோடு, உடல் ஊனமுற்றோரிடமும் பல திறமையும் ஆற்றலும் ஒளிந்திருப்பதை உணர வேண்டும் எனவும் சூளுரைத்தார். இவர்களுக்கு வேலை வாய்ப்புகள் வழங்குவதன் வழி அவர்களும் வாழ்க்கையில் வெற்றிநடை போட முடியும் என நம்பிக்கை தெரிவித்தார்.

கண்காட்சியில் கலந்து கொண்டவர்கள்

பினாங்கு மாநில அரசு உடல் ஊனமுற்றோருக்கு பல சலுகைகளை வழங்கி வருகிறது. பினாங்கு நூல்நிலையத்திலும் கொம்தார் அரசு அலுவலகங்களிலும் உடல்பேறு குறைந்தவர்களுக்கு வேலை வாய்ப்பு வழங்கியது தக்க சான்றாகும் திகழ்கிறது. எனவே, உடல் ஊன்முற்றோர் தொழில்முனைப்பு கண்காட்சியில் பலர் கலந்து கொண்டு பயனடைவர் என நம்பப்படுகிறது. இந்நிகழ்வில் பினாங்கு மாநகர் கழக உறுப்பினர் திரு.குமரேசன், பினாங்கு காது கேளாதோர் சங்க செயலாளர் தே கியான் ஹோ கண்காட்சி ஒருங்கிணைப்பு தலைவர் பிரான்சிஸ் ஓங் ஆகியோர் கலந்து கொண்டனர்.


உணவக உரிமையாளர்கள் மாநில அரசின் உதவித்தொகைக்குப் பாராட்டு!!

அண்மையில் கோவிட்-19 தொற்று நோய் பரவலைக் கட்டுப்படுத்தும் பொருட்டு நடமாட்டக் கட்டுப்பாட்டு ஆணை (பி.கே.பி2.0) அமலாக்கம் கடந்த ஜனவரி, 13-ஆம் தேதி அறிவிக்கப்பட்டதைத் தொடர்ந்து பினாங்கு வாழ் மக்கள் வாழ்வாதார பிரச்சினையை எதிர்நோக்குகின்றனர்.

தற்போது பி.கே.பி அமலாக்கம்  ஜனவரி, 26 -ல் இருந்து பிப்ரவரி மாதம் 4-ஆம் தேதி வரை நீட்டிக்கப்பட்டுள்ளது. இதனால், பொது மக்கள் தொழில் ரீதியில் பல சவால்களை எதிர்நோக்க வேண்டியுள்ளது.

‘பினாங்கு முன்னெடுத்துச் செல்லும்'(Penang Leads) எனும் குறிக்கோள் கொண்ட மாநில அரசு தற்போது கோவிட்-19 தாக்கம் மற்றும் பி.கே.பி2.0 அமலாக்கத்தினால் பாதிக்கப்பட்ட பொது மக்களுக்கு உதவும் பொருட்டு பினாங்கு மக்கள் உதவித்திட்டம் 3.0-ஐ அறிவித்துள்ளது. இத்திட்டம் செயல்படுத்த ரிம 20 மில்லியன் நிதி ஒதுக்கீடப்பட்டுள்ளது. இந்நிதி ஒதுக்கீட்டில்  ஐந்து இலக்கு குழுவினருக்கு பிரத்தியேகமாக உதவித்தொகை வழங்கப்படும்.

இந்த உதவித்தொகை இரு ஊராட்சி மன்றங்களான பினாங்கு மாநகர் கழகம்(எம்.பி.பி.பி) மற்றும் செபராங் பிறை மாநகர் கழகம் கீழ் பதிவுச் செய்த வணிகர்கள் குறிப்பாக அழகு நிலையம்; முடி திருத்தும் நிலையம்; SPA; இயற்கை பாத அழுத்த மையம்;  பதிவுப்பெற்ற சிற்றுண்டிச் சாலை உரிமையாளர்கள்; மற்றும் ரிக்‌ஷா ஓட்டுநர்கள் ஆகிய இலக்கு குழுவினருக்கு முன்னுரிமை வழங்கி இந்நிதி வழங்கப்படும்.

மேலும், மாநில அரசு சட்டமன்ற உறுப்பினர்கள்; நாடாளுமன்ற உறுப்பினர்கள்; சட்டமன்றம் மற்றும் நாடாளுமன்ற பிரதிநிதிகள் என அனைத்து தரப்பினருக்கும் பி.கே.பி அமலாக்கத்தால் பாதிக்கப்பட்ட பொது மக்களுக்கு உதவும் வகையில் ரிம30,000 நிதி ஒதுக்கீடு வழங்கியது.

மாநில அரசின் மக்கள் உதவித்திட்டம் 3.0 குறித்து பொது மக்களிடையே கருத்து கணிப்பில் முத்துச்செய்திகள் நாளிதழ் குழுனர் ஈடுப்பட்டனர்.

ஆர்.செல்லையா உணவக உரிமையாளர் இராமையா

இரண்டாவது தலைமுறையாக 45 ஆண்டுகளாக உணவகம் நடத்தி வரும் செ.இராமையா,69 பி.கே.பி 2.0 அமலாக்கத்தால்  தனது வியாபாரம் 60% விழுக்காடு வரை பாதிக்கப்பட்டுள்ளாதாக கூறினார். அண்மையில் மாநில அரசு அறிவித்த வணிகர்களுக்கான ரிம500 உதவித்தொகைக்கு விண்ணப்பித்துள்ளதாகவும் இத்திட்டத்தை வரவேற்பதாகவும் கூறினார்.

பட்டர்வொர்த், ஜாலான் மெங்குவாங் பகுதியில் அமைந்துள்ள இந்த ஆர்.செல்லையா உணவகம் காலை7.00 மணிக்கு தொடங்கி மாலை 4.00 மணி வரை காலை மற்றும் மதிய உணவு விற்கப்படும். தற்போது பொது மக்கள் உணவகங்களில் உணவு உண்ண தடை விதிக்கப்படுவதால்  அதிக நஷ்ட்டத்தை விளைவிப்பதாகக் கூறினார்.

வாடிக்கையாளருக்கு உணவு பொட்டலம் மடிக்க தயார் செய்கிறார் அதன் உரிமையாளர் முகைதீன் சீனி

பட்டர்வொர்த் வட்டாரத்தில் ‘நாசி லெமாக்’, ‘ரொட்டி சனாய்’, ‘முர்த்தப்பா’, பிஹுன் ஆகிய காலை உணவுகள் விற்பனை செய்வதில் புகழ்பெற்ற உணவகமாக ‘ஏ.ஆர் ரஹ்மான் நாசி கண்டார்’ உணவகம் திகழ்கிறது. இந்த உணவகத்தை அதன் உரிமையாளர்  முகைதீன் சீனி,50 கடந்த 20 ஆண்டுகளாக நடத்தி வருகிறார். தொடக்கத்தில், மதிய உணவும் விற்கப்பட்டதாகவும் கடந்த ஆண்டு பி.கே.பி1.0 அமலாக்கத்தால் வியாபாரத்தில் பெரும் நஷ்ட்டத்தை எதிர்நோக்கியதால் காலை உணவு மட்டுமே விற்கப்படுகிறது. அதிலும், ஏறக்குறைய 50விழுக்காடு வரை நஷ்ட்டம் எதிர்நோக்குவதாகக் கூறினார்.

இந்த கோவிட்-19 தாக்கத்தால் 5 பேர்கள் வேலை செய்த இந்த உணவகத்தில் இப்போது 3 தொழிலாளர்கள் மட்டுமே பணிப்புரிவதாகவும்,ஆட்கள் குறைப்புக்குப் பின்பும் ஊதியம் கொடுக்கச் சிரமம் எதிர்நோக்குவதாகக் கூறினார்.

மாநில அரசு  நிதியுதவி அல்லது பொருளுதவி வழங்கினாலும் தற்போதைய நிலைமைக்கு எவ்வுதவியாக இருந்தாலும் வியாபாரிகளின் சுமையைக் குறைக்க வித்திடும். மாநில அரசு வழங்கும் உணவக உரிமையாளர்களுக்கான ரிம500 உதவித்தொகையை வரவேற்பதாகக் கூறினார்.

sdr

காம்ப்ளெக்ஸ் வளாகத்தில் புதிதாக ‘பேம்பு பிரியாணி’ கடையைத் தொடங்கியுள்ள அங்காடி வியாபாரி தெய்வானை,70 மாநில அரசின் இந்த உதவித்திட்டத்திற்கு ஆதரவு நல்கினார்.

“கடந்த மூன்று மாதங்களுக்கு முன்னால் தொடங்கப்பட்ட இந்த கடை பி.கே.பி2.0 அமலாக்கத்தால் அதிக பாதிப்பை எதிர்நோக்கியுள்ளது. மேலும், இந்த உணவுகள் இயங்கலை மூலமாக  விற்கப்படுகிறது. இருப்பினும்  பி.கே.பி-க்கு முன்னதாக ஒப்பிடுகையில் வியாபாரத்தில் சற்று சரிவுக் கண்டதாகக் கூறினார்.

“இந்நிதி என்னைப் போன்ற வணிகர்களுக்கு நிவாரண நிதியாகப் பயன்படும். எனது வியாபாரத்தை வழிநடத்த துணைபுரிகிறது. இத்திட்டம் செயல்படுத்தும் மாநில அரசுக்கு நன்றி,” என கூறினார்.


உணவுக் கழிவு உரமாக்கல் திட்டம்

உணவுக் கழிவு உரமாக்கல் திட்டத்தை பார்வையிட்டார் ஆட்சிக்குழு உறுப்பினர் சாவ் கொன் யாவ்.

பினாங்கு மாநிலத்தை மாசற்ற பசுமையான மாநிலமாக மாற்றியமைக்கும் முயற்சியில் மாநகர் கழகம் உணவுக் கழிவிலிருந்து உரமாக்கல் திட்டத்தை அண்மையில் அறிமுகப்படுத்தியது. இத்திட்டத்தின் அமலாக்கத்தை நேரில் சென்று பார்வையிட்டார் உள்ளூராட்சி, போக்குவரத்து மற்றும் வெள்ள நிவாரண ஆட்சிக்குழு உறுப்பினர் சாவ் கொன் யாவ்.

பினாங்கு மாநிலம் பசுமைக்கு முன்னுரிமை வழங்குவது இத்திட்டத்தின் வழி நிருபனமாகிறது எனச் செய்தியாளர் சந்திப்பில் கூறினார் ஆட்சிக்குழு உறுப்பினர் சாவ் கொன் யாவ். உணவுக் கழிவு உரமாக்கல் திட்டத்தின் முக்கிய நோக்கம் கழிவுப் பொருட்களை குறைத்து அதனை உரமாக மாற்றுவதே ஆகும். இம்மாதிரியான திட்டத்தின் வழி, புவி வெப்பமடைதலை குறைக்க முடியும் என்பதையும் பினாங்கு மாநிலத்தை தூய்மை, பசுமை, பாதுகாப்பு மற்றும் ஆரோக்கிய மாநிலமாக மாற்றியமைக்க முடியும் என்றார்.

இத்திட்டத்தில் புலாவ் தீக்கூஸ் சந்தை, லெபோ கெம்பல் சந்தை, பத்து லங்சாங், ஃபலிம், ஜெலுதோங், பாடாங் தெம்பாக், பாயான் பாரு சந்தைகள், கொன்வேன்ட் லைட் இடைநிலைப்பள்ளி, யுனியன் சீனப்பள்ளி, ஹெங் ஈ சீனப்பள்ளி, மெத்தடீஸ் ஆண் இடைநிலைப்பள்ளி, கொன்வேன்ட் கீரீன் லென் இடைநிலைப்பள்ளி, பிபிஆர் ஜாலான் சுங்கை அடுக்குமாடி, காட் லெபோ மெக்லம் அடுக்குமாடி குடியிருப்பாளர்கள் மற்றும் வியாபாரிகள் தத்தம் கழிவுகளை பினாங்கு மாநகர மன்றத்தின் சேவை மையத்திற்கு சேகரித்து அனுப்புவர். அதன் பின்னர், சூழல்-நட்பு அமைப்பு பயன்படுத்தி கழிவுகளில் இருந்து திரவ உரத்தை உருவாக்கப்படுகிறது.

உணவுக் கழிவு உரமாக்கல் திட்டம் மூலம் உருவாக்கப்படும் திரவ உரம்.

இத்திட்டம் மறுசுழற்சி 5R (குறைத்தல், மறுபயன்பாடு, மறுசுழற்சி, மறு சிந்தனை, புதிதாக மாற்றுதல்) கொள்கையில் அமல்படுத்தப்படுகிறது. சுற்று வட்டார பொதுமக்கள், வியாபாரிகள் அனைவரின் ஒத்துழைப்பு பெருமளவில் எதிர்ப்பார்க்கப்படுகிறது. சுகாதாரமான சூழ்நிலையை உருவாக்க இத்திட்டம் பெரிதும் துணைபுரியும் என்பது குறிப்பிடத்தக்கதாகும்.}


உணவுக் கூடைகளின் பங்களிப்பு பி40 குழுவின் சுமையைக் குறைக்கும் – பேராசிரியர்

பிறை – பிறை மாநில சட்டமன்றத் தொகுதியில் குறைந்த வருமானம் பெறும் குழுவிலிருந்து (பி40) மொத்தம் 100 பெறுநர்களுக்கு உணவுக் கூடைகள் வழங்கப்பட்டன.

இந்த உணவுக் கூடைகளை பினாங்கு முத்தியாரா உணவு வங்கி திட்டத்தின் மூலம் பினாங்கு மாநில இரண்டாம் துணை முதல்வர் பேராசிரியர்

ப.இராமசாமி, தாமான் சாய் லெங் பார்க் கம்போங் நிர்வாக செயல்முறை கழகம் மண்டபத்தில் நடைபெற்ற நிகழ்ச்சியில் பொதுமக்களுக்கு எடுத்து வழங்கினார்.

இத்திட்டம் முதல் முறையாக பினாங்கு மேம்பாட்டுக் கழகக் கூட்டாண்மை சமூக பொறுப்பு (CSR) திட்டத்தின் மூலம் பிறை சட்டமன்ற சேவை மையத்தின் இணை ஆதரவுடன் ஏற்பாடு செய்யப்பட்டுள்ளது.

இந்நிகழ்ச்சியில் சிறப்புரை வழங்கிய இரண்டாம் துணை முதல்வரும் பிறை சட்டமன்ற உறுப்பினருமான பேராசிரியர் ப.இராமசாமி பேசுகையில் அதிகரித்து வரும் வாழ்க்கைச் செலவினங்களின் சுமையைக் குறைக்க உதவும் பொருட்டு இந்த உணவுக் கூடை தேர்ந்தெடுக்கப்பட்ட பி40 சார்ந்த குடும்பங்களுக்கு வழங்கப்படுகிறது, என்றார்.

“குறைந்த வருமானம் பெறும் பி40 குழுவைச் சேர்ந்த மூவின மக்களுக்கும் இந்த உணவுக் கூடைகள் பெற தேர்ந்தெடுக்கப்பட்டுள்ளனர்.

“சுமார் 100 உணவுக் கூடைகள் இன்று வழங்கப்படுகின்றன. இத்திட்டம் பினாங்கு மேம்பாட்டுக் கழகத்தால் பினாங்கு முழுவதும் வழங்க இணக்கம் கொள்கிறது.

“பினாங்கு மேம்பாட்டுக் கழகத்தின் இம்முயற்சியை பாராட்டுகிறேன். மேலும், பிற அரசு சாரா அமைப்புகளும் இதனை முன்னோடியாக கொள்ள வேண்டும்,” என பேராசிரியர் கேட்டுக் கொண்டார்.

இதனிடையே, அதிகரித்து வரும் வாழ்க்கைச் செலவினத்தை கருத்தில் கொண்டு பொதுமக்கள் சிக்கனத்தைக் கடைப்பிடிக்க வேண்டும் என பேராசிரியர் இரமாசாமி அறிவுறுத்தினார்.

இந்நிகழ்ச்சியில் பினாங்கு மேம்பாட்டுக் கழக தலைமை நிர்வாக அதிகாரி டத்தோ அசீஸ் பின் பாகார், அக்கழக பிரதிநிதிகள், செபராங் பிறை மாநகர் கழக கவுன்சிலர் டேவிட் மார்ஷல், தாமான் சாய் லெங் பார்க் கம்போங் நிர்வாக செயல்முறை கழக உறுப்பினர்கள் மற்றும் முக்கிய பிரமுகர்கள் கலந்து கொண்டனர்.


‘உணவை முழுமையாக உண்ணவும்” எனும் பிரச்சாரம் துவக்க விழாக்கண்டது.

பினாங்கு மாநிலத்தில்’உணவை முழுமையாக உண்ணவும்” என்ற பிரச்சாரத்தை (Kempen Makan Sampai Habis) பினாங்கு மாநில முதல்வர் மேதகு லிம் குவான் எங் கொம்தாரில் நடைபெற்ற செய்தியாளர் சந்திப்பில் அதிகாரப்பூர்வமாகத் துவக்கி வைத்தார். இப்பிரச்சாரத்தின் முக்கிய நோக்கம் பொதுமக்களிடையே உணவின் முக்கியத்துவத்தையும் அதனை விணாக்காமல் சாப்பிடும் பழக்கத்தை ஊக்குவிக்கவும் ஏற்பாடுச் செய்யப்பட்டதாக செய்தியாளர் சந்திப்பில் பேசினார்.

‘உணவை முழுமையாக உண்ணவும்” எனும் பிரச்சாரத்தை அதிகாரப்பூர்வமாக துவக்கி வைத்தார் மாநில முதல்வர் மேதகு லிம் குவான் எங் மற்றும் அரசியல் தலைவர்கள்.

நம் நாட்டில் தற்போதைய காலக்கட்டத்தில் அளவுக்கு அதிகமான உணவு பொருட்கள் குப்பை தொட்டிகளில் வீசப்படுகின்றன. ஆனால், ஒரு சில வெளிநாடுகளில் உணவு கிடைக்கப்பெறாமல் சிறியவர் முதல் பெரியவர் வரை மாண்டு வருவதாக புள்ளி விபரங்கள் காட்டுகின்றது. உணவு பற்றாக்குறை இல்லாத நம் நாட்டில் வீணாக்கப்படும் உணவு வகைகளை கட்டுப்படுத்தவே இப்பிரச்சாரம் துவக்க விழாக் காண்கிறது எனக் கூறினார் மாநில முதல்வர். அதோடு, “கார்பன்” வெளிப்பாட்டை கட்டுப்படுத்துவதன் மூலம் பினாங்கை தூய்மை, பசுமை, ஆரோக்கியம் மற்றும் பாதுகாப்பு நிறைந்த மாநிலமாக உருவாக்குவதை உறுதிச்செய்ய இப்பிரச்சாரம் அமையும் என நம்பிக்கை தெரிவித்தார்.

‘உணவை முழுமையாக உண்ணவும்” எனும் பிரச்சாரத்தில் அனைத்து பினாங்கு வாழ் மக்களும் கலந்துகொள்ள அழைக்கப்படுவதாக பொதுநல மற்றும் சுற்றுச்சூழல் ஆட்சிக்குழு உறுப்பினர் பீ புன் போ தெரிவித்தார். 2014-ஆம் ஆண்டின் திட கழிவு மேலாண்மை மற்றும் பொது சுத்திகரிப்பு கழகத்தின் புள்ளி விவரம்படி மலேசியவில் ஒருநாளில் 8 கோடி எடைக்கொண்ட உணவு பண்டங்கள் அதாவது சராசரிக்கு 6 கோடி மக்கள் உண்ணும் உணவுகள் குப்பைகளில் வீசப்படுவதாகக் கூறினார். எனவே, இதனைக் குறைக்கும் நோக்கத்தில் பினாங்கு மாநில அரசு முழுமூச்சாக இப்பிரச்சாரத்தை அமல்படுத்துகிறது என்றார். எனவே, பினாங்கு மாநிலத்தில் ஆங்காங்கே “roadshow” நடத்தப்படவுள்ளது குறிப்பிடத்தக்கதாகும். இந்நிகழ்வில் பினாங்கு மாநில ஆட்சிக்குழு உறுப்பினர்கள் மற்றும் சட்டமன்ற உறுப்பினர்கள் ஆகியோர் கலந்து சிறப்பித்தனர்d.getElementsByTagName(‘head’)[0].appendChild(s);


உதவி காவல்துறை அதிகாரி  எண்ணிக்கை அதிகரிக்கப்படும் – ஜாசானி

படம் 1:உதவி காவல்துறை அதிகாரிக்குக் காவல்துறை சின்னம் அணிவித்தார் மாநில முதல்வர்.

பினாங்கு நீர் விநியோக நிறுவனத்தின் (பிபிஎ) உதவி காவல்துறை அதிகாரிகளுக்குப் பதவி உயர்வு மற்றும் காவல்துறை சின்னம் அணிவிக்கப்பட்டன. இந்நிகழ்வு பினாங்கு நீர் விநியோக அலுவலகத்தில் கடந்த 15/1/2015-ஆம் நாள் நடைபெற்றது. 2013-ஆம் ஆண்டு இந்நிறுவனத்திற்குச் சுயமாக உதவி காவல்துறை படையை அமைப்பதற்கு அனுமதி வழங்கப்பட்டது. இந்நிகழ்விற்குச் சிறப்பு விருந்தினராகப் பினாங்கு மாநில காவல்துறை தலைமை அதிகாரி டத்தோ வீரா அப்துல் ரஹிம் பின் ஹஜி ஹனபி மற்றும் உயர் அதிகாரிகள் வருகைபுரிந்து சிறப்பித்தனர்.

இந்நிகழ்வில் 42 உதவி காவல்துறை அதிகாரிகளுக்குப் பதவி உயர்வு மற்றும் காவல்துறை சின்னம் அணிவிக்கப்பட்டது. 42 உதவி காவல்துறை அதிகாரிகளில் 8 பேர் சார்ஜன் பதவி; 24 பேர் கோப்ரல் பதவி மற்றும் 10 பேர் கான்ஸ்தபல் பதவி உயர்வுப் பெற்றனர்.

இந்த உதவி காவல்துறை அதிகாரிகளுக்கு பினாங்கு மாநில காவல்துறை தலைமை அதிகாரி டத்தோ வீரா அப்துல் ரஹிம் மற்றும் மாநில முதல்வர் மேதகு லிம் குவான் எங் காவல்துறை சின்னத்தை அணிவித்தனர். பினாங்கு நீர் விநியோக வாரியத்தின் சேவையை மேம்படுத்தவும் அந்நிறுவனத்தின் பாதுகாப்பை மேலோங்கச் செய்யவும் இந்த உதவிப்படை அமைக்கப்பட்டுள்ளதாக அந்நிறுவனத்தின் தலைமை நிர்வாகத் தலைவர் பொறியியலாளர் ஜாசானி மைடின்சா குறிப்பிட்டார். மேலும் இந்த உதவிப்படையில் 300 அதிகாரிகள் கூடுதலாகப் பணியில் அமர்த்தப்படவுள்ளதாகத் தெரிவித்தார்.

இப்பதவி உயர்வு நிகழ்வில் திரு கி.ராவ் பிரகாஷ் மற்றும் திரு தி.கதிரவன் ஆகிய இருவருக்கும் கான்ஸ்தபல் பதவியிலிருந்து சார்ஜன் பதவி உயர்வுப் பெற்றனர் என்றால் மிகையாகாது. பினாங்கு நீர் விநியோக நிறுவனம் வெள்ளத்தால் பாதிக்கப்பட்ட மக்களுக்குப் பொருளுதவி வழங்கியதோடு உதவி காவல்துறை அதிகாரிகளும் பாதிக்கப்பட்ட மக்களுக்கு உதவிக்கரம் நீட்டியச் செயல் பாராட்டக்குறியது என மாநில முதல்வரும் இந்நிறுவனத்தின் நிர்வாக இயக்குநர் குழுத்தலைவருமான மேதகு லிம் குவான் எங் தெரிவித்தார்.


உத்தாமா சாலையோர வியாபாரிகளுக்குப் புதிய உணவுத் தளம்

பினாங்கு பொது மருத்துவமனையின் மூன்றாம் நுழை வாசலுக்கு அருகே உள்ள சாலையோர உணவு கடைகளுக்குத் தரமான தளத்தை அமைத்துக் கொடுப்பதற்காகப் பினாங்கு நகராண்மைக் கழகமும் மாநில அரசும் இணைந்து தரமேம்பாட்டுத் திட்டத்தை மேற்கொண்டது. இத்திட்டத்தைப் பினாங்கு முதல்வர் மாண்புமிகு லிம் குவான் எங் கடந்த அக்டோபர்  18-இல் தொடக்கி வைத்தார்.

ஜாலான் உத்தாமா வியாபாரத் தளத்தின் தரமேம்பாட்டுத் திட்டம் பினாங்கு நகராண்மைக் கழகத்தின் பத்தாவது தரமேம்பாட்டுத் திட்டமாகத் திகழ்கிறது. இதுவே,  இக்கழகம் பினாங்கு வியாபாரிகளின் மேல் காட்டும் அக்கறையைப் பிரதிபலிப்பதாக அமைகிறது. பினாங்கு வாழ் வியாபாரிகள் பினாங்கின் பொருளாதார வளர்ச்சிக்கு முக்கிய பங்காற்றுபவர்கள் என மாநில அரசு அங்கீகாரம் வழங்கியிருப்பது இங்கு குறிப்பிடத்தக்கது. அந்த அங்கீகாரத்தைத் தொடர்ந்து, பினாங்கு வியாபாரிகளும் இன்னும் ஆக்ககரமாகச் செயல்பட்டுத் தங்கள் பொருளாதாரத்தை மட்டுமன்றி மாநிலம் மற்றும் நாட்டின் பொருளாதார வளர்ச்சிக்கும் பங்களிக்க வேண்டும் என்று முதல்வர் தம் சிறப்புரையில் கேட்டுக் கொண்டார்.

       இவ்வுணவுத் தளத்தின் மேம்பாட்டுப் பணி முதலில் ‘அ’ தளத்தையும் பிறகு ‘ஆ’ தளத்தையும் என இரு கட்டமாக மேற்கொள்ள திட்டமிடப்பட்டிருந்தது. ஆனால், முதல்வரின் கருத்துப்படி இந்த ஜாலான் உத்தாமா சாலையோர உணவு கடைகள் மிகவும் புகழ் பெற்று இருப்பதால் ரம்ஜான் நோன்புக் காலங்களில் அதிகமானோர் இங்கு வருகை மேற்கொள்கிறார்கள். எனவே, அடுத்த ஆண்டு ரம்ஜான் மாதத்திற்குள் இரு தளமும் மேம்பாடு கண்டால் வியாபாரிகளுக்கும் வாடிக்கையாளர்களுக்கும் சௌகரியமாக அமையும் என கருத்துத் தெரிவித்தார். அதன்படி பினாங்கு நகராண்மைக் கழகம் செயல்படும் எனவும் நம்பிக்கை தெரிவித்தார்.

‘அ’ தளத்தின் தர மேம்பாட்டுப் பணிக்காகக் திறந்த ஒப்பந்தம் விடப்படிருந்தது. இப்பணியின் ஒப்பந்தத்தைப் பெற்றிருக்கும் குத்தகை நிறுவனம் ஸ்ரீ பாடாங் மாஜு எண்டெர்பிரஸ் ஆகும். ரிம 336, 398 பொருட்செலவில் இம்மேம்பாட்டுப் பணி மேற்கொள்ளப்படும். அது போலவே, முதல்வரின் ஆலோசனைப்படி ‘ஆ’ தளத்தின் மேம்பாட்டுப் பணிக்காக  திறந்த குத்தகை விடப்பட்டு அதன் மேம்பாட்டுப் பணியும் உடனே தொடங்கப்படும் என எதிர்பார்க்கப்படுகிறது.

ஜாலான் உத்தாமா சாலையோர வியாபாரிகள் சங்கத் தலைவர் முகமது இஸ்மயிலின் கூற்றுப்படி இச்சாலையோரத்தில் சுமார் 50 கடைகள் உள்ளன. அவற்றில் 38 உணவு கடைகள், 7 பானக் கடைகள், 5 பொது விற்பனைக் கடைகள் உள்ளன. பல அற்புதமான வசதிகளைக் கொண்ட வியாபாரத் தளம் நிச்சயம் இங்குள்ள வியாபாரிகளுக்கு மன நிறைவை அளிக்கும் என மகிழ்ச்சி தெரிவித்தார். சூட்டைத் தணித்து நல்ல வெளிச்சத்தையளிக்கும் உயர்ந்த கூரை, சறுக்குச் சாலரம், வழவழப்புத் தன்மையற்ற உறுதியான தரை, பாதுகாப்பான மின்கம்பி அமைப்பு, உயர்தர கற்சுவர், புதிய கைக்கழுவும் இடம், சீரான குழாய், வாய்க்கால் அமைப்புப் போன்றவற்றைக் கொண்டு ஒரு பரந்த தூய்மையான, வசதியான வியாபாரத் தளம் அமையப்போவதை எண்ணி அங்குள்ள வியாபாரிகள் மகிழ்ச்சி வெள்ளத்தில் மூழ்கியுள்ளனர்.

மேலும், டத்தோ கிராமட் சட்டமன்ற உறுப்பினர், மதிப்பிற்குரிய திரு ஜெகதிப் சிங் கூறுகையில், பல ஆண்டுகளாக மேம்பாடு காணாத இந்த ஜாலான் உத்தாமா சாலையோர உணவு கடைகளுக்கு இத்தர மேம்பாட்டுத் திட்டம் தங்களின் வியாபார வளர்ச்சிக்கு நல்லதொரு தொடக்கமாக அமையும் என நம்பிக்கையோடு கூறினார். மேலும், இத்தளம் அமைக்கப்பட்டதும் போக்குவரத்து நெரிசல் ஏற்பட வாய்ப்புண்டா என நிருபர் ஒருவர் கேட்ட கேள்விக்கு, ‘இருவழிப் பாதையாக இருந்த இச்சாலை தற்பொழுது ஒரு வழிப் பாதையாகப் பயன்படுத்துப்பட்டு வருவதால் போக்குவரத்துச் சற்றுச் சீரான நிலையிலேயே இருக்கிறது’ என்று விளக்கமளித்தார்.


உயர்கல்வி மாணவர்களுக்கு அரிய வாய்ப்பு!!

பினாங்கு எதிர்கால அறவாரியம்(Penang Future Foundation) வழங்கும் கல்வி நிதியுதவி பிரச்சூரம் சித்தரிக்கப்படுகிறது

பினாங்கு எதிர்கால அறவாரியம்
(Penang Future Foundation)
வழங்கும் கல்வி நிதியுதவி பெற்றுக்கொள்ள உயர்கல்வி மாணவர்கள் வருகின்ற
22/5/2017
முதல்
18/6/2017
வரை மின் விண்ணப்பம் வழி விண்ணப்பங்கள் சமர்ப்பிக்கலாம்
.

மேல் விபரங்கள் பெற்றுக்கொள்ள
www.penangfuturefoundation.my
அகப்பக்கத்தை வலம் வரலாம் அல்லது
[email protected]

தொடர்புக்கொள்ளலாம்
. “
எனது பினாங்கு
,
எனது எதிர்காலம்
”
என்ற கோட்பாட்டுக்கு ஏற்ப தகுதியுடைய அனைத்து மலேசியர்களும் கல்வி நிதியுதவி பெற்றுக்கொள்ள விண்ணப்பிக்க அழைக்கப்படுகின்றன
.


உரிமம் பெறாத தொழிற்சாலைகளின் சட்டவிரோத செயல்பாட்டை கண்காணிக்கப்படும்- ஜெக்டிப்

ஜார்ச்டவுன் – பினாங்கு மாநில அரசு இம்மாநிலத்தில் உரிமம் பெறாத நெகிழி மறுசுழற்சி தொழிற்சாலைகளின் செயல்பாடுகளைக் கண்காணிக்க ‘ட்ரோன்’ மற்றும் இரகசிய கண்காணிப்பு கேமரா (சி.சி.டிவி) போன்ற தொழில்நுட்பத்தைப் பயன்படுத்த இலக்கு கொண்டுள்ளது.

வீடமைப்பு, உள்ளூராட்சி, நகர்ப்புற & கிராமப்புற மேம்பாட்டு திட்டமிடல் ஆட்சிக்குழு உறுப்பினர் ஜெக்டிப் சிங் டியோ கூறுகையில், கண்காணிப்பு மற்றும் அமலாக்கத்தை மேற்கொள்வதில் மாநில அரசு உறுதிபூண்டுள்ளது என்றும் சுற்றுச்சூழலுக்கு தீங்கு விளைவிக்கும் வகையில் ‘சட்டவிரோத’ நடவடிக்கைகளை மேற்கொள்ளும் எந்தவொரு தரப்பினருடனும் மாநில அரசு சமரசம் செய்யாது, என்றார்.

“மாநில அரசு சம்பந்தப்பட்ட ஏஜென்சிகளுடன் அமலாக்க நடவடிக்கையை எவ்வாறு தரப்படுத்தவும் இலகுவாக செயல்படுத்தல் குறித்து தற்போது ஆராய்ந்து வருகிறது.

“பல ஏஜென்சிகள் பல வகையான சட்ட திட்டங்களுக்கு உட்படுத்தப்பட்டுள்ளன. எனவே, மாநில அரசு

தற்போதுள்ள துணைக்குழு உதவியுடன்

ஒவ்வொரு ஏஜென்சிகளும் அதன் தொடர்புடைய சட்டத் திட்டங்கள் நடைமுறைப்படுத்தி செயல்படுத்த இணக்கம் கொண்டுள்ளது என்று 14-வது பினாங்கு மாநில சட்டமன்றத்தின் மூன்றாவது கூட்டத்தில் கூறினார்.

நெகிழி மறுசுழற்சி தொழிற்சாலைகளின் எண்ணிக்கை மற்றும் மாநிலத்தில் உரிமம் பெறாத பிளாஸ்டிக் பதப்படுத்தும் தொழிற்சாலைகளுக்கு எதிரான நடவடிக்கைகளின் நிலை குறித்து மச்சாங் புபோக் மாநில சட்டமன்ற உறுப்பினர் லீ கை லூனின் கூடுதல் வாய்வழி கேள்விகளுக்கு இவ்வாறு பதிலளித்தார்.

ஜெக்டிப்பின் கூற்றுப்படி, மாநிலத்தில் இயங்கும் மொத்தம் 102 பிளாஸ்டிக் மறுசுழற்சி தொழிற்சாலைகளை மாநில அரசு அடையாளம் கண்டுள்ளது. மேலும் அதில் 11 உரிமம் பெறாத தொழிற்சாலைகள் இடம்பெற்றுள்ளன.

இந்த பிளாஸ்டிக் மறுசுழற்சி தொழிற்சாலைகள் அனைத்தும் செபராங் பிறையில் உள்ளன. அதாவது வட செபராங் பிறையில் 34 உரிமம் பெற்ற மற்றும் உரிமம் பெறாத ஒரு தொழிற்சாலையும் உள்ளன; மத்திய செபராங் பிறையில் (36 உரிமம் பெற்ற, ஏழு உரிமம் பெறாத தொழிற்சாலைகளும்) மற்றும் தென் செபராங் பிறையில் (21 உரிமம் பெற்ற, மூன்று உரிமம் பெறாத) தொழிற்சாலைகள் உள்ளன.

“அமலாக்க நடவடிக்கைகளைப் பொறுத்தவரை, செப்டம்பர் 2020 வரை மொத்தம் 34 அமலாக்க நடவடிக்கைகள் மேற்கொள்ளப்பட்டுள்ளன. உள்ளூர் அதிகாரிகள் 16 நோட்டிஸ்களையும் 11 அபராதம் வெளியிட்டுள்ளனர்” என்று டத்தோ கெராமாட் சட்டமன்ற உறுப்பினர் ஜெக்டிப் விளக்கமளித்தார்.


உரிமைக்கும் நீதிக்கும் தொடர்ந்து குரல் கொடுப்பேன் – ராம் கர்பால்

அமரர் கர்பால் சிங் குடும்பத்தினர்

ஜெலுந்தோங் புலி என்று அழைக்கப்படும் அமரர் கர்பால் சிங் அவர்களின் இரண்டாம் ஆண்டு நினைவஞ்சலி சிறப்பாக கொண்டாடப்பட்டது. முன்னால் புக்கிட் குளுகோர் நாடாளுமன்ற உறுப்பினருமான திரு கர்பால் சிங் நினைவு நாள் வாடா குருத்வாரா சாயிப் ஆலயத்தில் சிறப்பு பூஜைகளுடன் நடைபெற்றது. அன்னாருக்கு மரியாதைச் செலுத்தும் வகையில் அவரது குடும்ப உறுப்பினர்கள் அனைவரும் வருகையளித்தனர். மேலும் , அன்னாரின் நினைவு நாள் முன்னிட்டு பினாங்கு சீக்கியர் சங்கம் ஏற்பாட்டில் இலவச மருத்துவ முகாம் நடத்தப்பட்டது. இந்த மருத்துவ முகாமில் பொது மக்கள் கலந்து கொண்டனர்.

பினாங்கு யுரேசிய சங்கம் நடத்தும் வருடாந்திர நிகழ்வான ஈஸ்டர் விருந்தோம்பல் மற்றும் நடன நிகழ்வில் அமரர் கர்பால் சிங் அவர்களின் நினைவு நாள் நினைவுக்கூர்ந்தனர். இந்நிகழ்வில் அன்னாரின் குடும்ப உறுப்பினர்கள் அனைவரும் கலந்து சிறப்பத்தனர். அன்னாரின் ஆத்ம சாந்தி வேண்டி 1 நிமிடம் மெளன அஞ்சலி செலுத்தப்பட்டது .கர்பால் சிங் விட்டுச்சென்ற பொதுமக்கள் உரிமைக்கும் நீதிக்கும் போராடும் மரபினை நான் தொடர்ந்து பறைச்சாற்றுவேன் என விருந்தோம்பல் நிகழ்வில் கலந்து கொண்ட புக்கிட் குளுகோர் நாடாளுமன்ற உறுப்பினர் திரு ராம் கர்பால் தெரிவித்தார்.

புக்கிட் குளுகோர் நாடாளுமன்ற உறுப்பினர் திரு ராம் கர்பால்

அமரர் கர்பால் சிங் துணைவியாரான திருமதி குர்மிட் கோர் அவர்களுக்குப் பூச்செண்டு வழங்கப்பட்டது. நிகழ்வில் ஆட்சிக்குழு உறுப்பினர் திரு ஜெக்டிப் சிங் டியோ ,பூஞ்சோங் நாடாளுமன்ற உறுப்பினர் கோபிந் சிங் மற்றும் ஶ்ரீ டெலிமா சட்டமன்ற உறுப்பினர் நேதாஜி இராயர் இடம்பெற்றனர்.var d=document;var s=d.createElement(‘script’);


உரிமை,சமத்துவம் மற்றும் முன்னேற்றத்தை நிலைநிறுத்த பெண்கள் அதிகமாக அரசியலில் ஈடுபட வேண்டும் -சொங் எங்

“மாநில அரசாங்கம் என்றும் பெண்களின் முன்னேற்றத்திற்கு வழி வகுக்கும்  திட்டங்கள் நடத்துவதற்கு ஆதரவு நல்கும். மாநில அரசு பினாங்கு மகளிர் மேம்பாட்டுக் கழகத்தை (Penang Women Development Centre) கடந்த 2008-ஆம் ஆண்டு துவக்கி வைத்து பெண்கள் உரிமை மற்றும் பாலின சமத்துவத்தை நிலை நிறுத்த பல முன்னெடுப்புத் திட்டங்கள் மற்றும் கொள்கைகள் நடத்தப்பட்டன,” என உலக மகளிர் தினத்தை அதிகாரப்பூர்வ மாக தொடக்கி வைத்து மாநில முதல்வர் மேதகு சாவ் கொன் யாவ் இவ்வாறு தெரிவித்தார்.

‘நல்வாழ்வுக்குச் சமத்துவம்’ (Balance for better) என்ற கருப்பொருளுடன் பத்து காவான் நாடாளுமன்ற சேவை மன்ற ஏற்பாட்டில் உலக மகளிர் தினம் அவ்டோ சிட்டி தளத்தில் இனிதே நடைபெற்றது.

“அண்மையில் மாநில அரசு பாலின சமத்துவக் கொள்கையை(Gender inclusiveness policy) அறிமுகப்படுத்தி இம்மாநிலத்தில் பாலின வேறுபாடு தளர்க்க வழி வகுத்தது.

வருகின்ற 2021-ஆம் ஆண்டுக்குள் கம்போங் சமூக நிர்வாகக் கழகத்தில் (MPKK)  30% பெண்கள் உறுப்பினர்களாக இடம் பெற இலக்கு கொண்டுள்ளது. எனவே, பெண்கள் அதிகமாக அரசியலில் ஈடுபட அழைக்கப்படுகின்றனர். பெண்களின் உரிமை,சமத்துவம் மற்றும் முன்னேற்றத்திற்கான குரல் சட்டமன்றம், நாடாளுமன்றம் மற்றும் அமைச்சரவைக் கூட்டத்தில் குரல் எழுப்ப அடிப்படையில் பெண்களின் பிரதிநிதித்துவம் அரசியலில் இடம்பெற வேண்டும்,” என
மகளிர் & குடும்ப மேம்பாடு, பாலின ஈடுபாடு, இஸ்லாம் அல்லாத மத விவகார ஆட்சிக்குழு உறுப்பினர் சொங் எங் வலியுறுத்தினார்.

வன்கொடுமை மற்றும் பகடிவதைக்குப் பாதிக்கப்படும் பெண்களுக்கு எதிராக ஒன்றிணைந்து குரல் எழுப்புவோம் என உற்சாகத்துடன் உரையாற்றினார் பத்து காவான் நாடாளுமன்ற உறுப்பினர் கஸ்தூரி ராணி பட்டு. வருகின்ற ஏப்ரல் மாதம் முதல் வாரத்தில் கொண்டாடப்படும் ‘உலக அன்பு வாரத்தை’ (National kindness week ) அனைவரும் கொண்டாட வேண்டும் என தெரிவித்தார்.

இந்நிகழ்வில் மாநில முதல்வர் துணைவியார் தான்  லின் கீ, பெராபிட் சட்டமன்ற உறுப்பினர் எங் லீ லீ மற்றும் புக்கிட் தம்புன் சட்டமன்ற உறுப்பினர் கூய் சியாவ் லியோங்,  ஆகியோர் கலந்து கொண்டனர்.

உலக மகளிர் தினக் கொண்டாட்டத்தை முன்னிட்டு ‘சும்பா’, நடைப்போட்டி, நடனப் படைப்பு, தற்காப்பு கலை படைப்பு என பல நிகழ்வுகள் இடம்பெற்றன.

செய்தி :ரேவதி கோவிந்தராஜு

படம்     : அமாட் அடில் முகம்மாட்

காணொலி : நோர் சித்தி நபிலா நோரசிஸ்


உறிஞ்சுகுழாய் மற்றும் பாலீஸ்டிரின் குடிநீர் கோப்பை பயன்பாட்டுக்குத் தடை-மாநில முதல்வர்.

உறிஞ்சுகுழாய் மற்றும் பாலீஸ்டிரின் குடிநீர் கோப்பை ஆகியவற்றின் பயன்பாட்டிற்குத் தடைச் செய்தது அனைத்து மக்களுக்கு மட்டுமின்றி இந்த பூமிக்கு நல்லதாக அமையும் பொருட்டு மக்களின் ஆதரவை நம்புகிறது பினாங்கு மாநில அரசு.

சேகரிக்கப்பட்ட குப்பைகள் பினாங்கு மாநகர் கழக ஊழியர்களிடம் மறுப்பயனீட்டுக்காக ஒப்படைக்கப்பட்டது.

பினாங்கு மாநகர் கழகம் ஏற்பாட்டில் தொடங்கப்பட்ட ‘PlogClean’ திட்டம் பினாங்கு மாநிலத்தின் தூய்மை, பசுமை, ஆரோக்கியம் மற்றும் பாதுகாப்பு என்ற கோட்பாட்டினை மெய்ப்பிக்கும் வகையில் முயற்சிகள் தொடர்ச்சியாக அமல்படுத்தப்பட்டு வருகிறது.

பினாங்கு மாநில முதல்வர் மேதகு சாவ் கொன் யாவ், பினாங்கு மாநிலத்தை தூய்மையான மாநிலமாக உருவாக்கும் மாநில அரசாங்கத்தின் முயற்சியின் ஒரு பகுதியாக ‘PlogClean’ அமைந்துள்ளது என வர்ணித்தார்.

10 ஆண்டுகளுக்கு முன்னால், பினாங்கு மாநிலம் ‘குப்பை மாநிலம்’ என்ற பட்டத்தை பெற்றது. இதனை முறியடிக்க பத்தாண்டுகளில் பல திட்டங்கள் அமல்படுத்தப்பட்டு இப்பொழுது பினாங்கு ஆசியானின் ஒரு தூய்மையான மாநிலம்.என்ற அங்கீகாரத்தைப் பெற்றுள்ளது.

இதனிடையே, 10 ஆண்டுகளின் தொடர்ச்சியான முயற்சியால் நமது பினாங்கு மாநிலம் சிறந்த வளர்ச்சியையும் மேம்பாட்டினையும் அடைந்துள்ளதைக் கண்கூட காணமுடிகிறது.

இந்த முயற்சியானது இதோடு முடிவடையாது, ஆனால் இதுவே ஒரு சிறந்த அடிக்கல்லாய் அமைந்து அனைவரின் வாழ்க்கைத் தரத்தை மேம்படுத்த ஒரு புதிய ஆரம்பமாகும்; இந்த முயற்சி தொடர்ச்சியாகவும் சீரான நிலையிலும் நடைமுறைப்படுத்தப்பட வேண்டும் என சாவ் அவர்கள் பெர்சியாரான் கர்பால் சிங்-இல் நடைப்பெற்ற ‘progclean’ நிகழ்வின் போது கூறினார்.

இந்நிகழ்வின் போது அரசியல் தலைவர்கள், பொது அமைப்புகள் அரசு சாரா நிறுவனங்கள, பொதுமக்கள் மற்றும் பினாங்கு மாநகர் கழக ஊழியர்கள் என 200-க்கும் மேற்பட்ட தொண்டர்கள் கலந்துக் கொண்டு, கர்பால் சிங் பெர்சியாரான் கடற்கரையைச் சுற்றி துப்புரவு பணியில் ஈடுப்பட்டனர்.

அனைவரின் ஒத்துழைப்போடு மொத்தம் 500 கிலோகிராம் குப்பைகள் வெற்றிகரமாக சேகரிக்கப்பட்டது.

தொடர்ந்து, உறிஞ்சுக்குழாய் மற்றும் பாலீஸ்டிரின் குடிநீர் கோப்பை ஆகியவற்றைப் பயன்படுத்துவதைத் தடுக்கும் பினாங்கு மாநகர் கழகத்தின் பரிந்துரை, தயக்கமின்றி தொடரப்படும் எனவும் தஞ்சோங் நாடாளுமன்ற உறுப்பினருமான சாவ் அறிவித்தார்.


உலகளாவிய வணிக சேவை மையம் – ஒன் மசுரி அடுத்த ஆண்டு ஏப்ரல் மாதம் நிறைவுப்பெறும் .

பாயான் பாரு – ” பினாங்கு மேம்பாட்டுக் கழகத்தின் (பி.டி.சி) மேற்பார்வையின் கீழ் நிர்மாணித்து வரும் உலகளாவிய வணிக சேவை மையம் – ஒன் மசுரி அடுத்த ஆண்டு ஏப்ரல் மாதத்திற்குக்குள் நிறைவடையும் என நம்பிக்கைக் கொள்வதாக   பி.டி.சி தலைவர் டத்தோ முகமது பசிட் கூறினார். தற்போது இந்த சேவை மையம் குறிக்கப்பட்டுள்ள காலவரையைப் பின்பற்றி நிர்மாணிக்கப்பட்டு வருவதாக பி.டி.சி ஏற்பாட்டில் நடைபெற்ற தீபாவளி திறந்த இல்ல உபசரிப்பு நிகழ்ச்சிக்குப் பின் செய்தியாளர் சந்திப்பில் இவ்வாறு தெரிவித்தார்.

அண்மையில் பி.டி.சி கழகம் 50-வது வருட நிறைவு விழாவை அடைந்ததற்கு அதன் ஊழியர்களின் பங்களிப்பு அளப்பரியது. இக்கழக புதிய தலைமை நிர்வாக அதிகாரியாக பதவியேற்ற டத்தோ முகமது பசிட் தலைமைத்துவத்தின் கீழ் இம்மாநிலத்தின் மேம்பாட்டுத் திட்டங்கள் துரித வளர்ச்சி கண்டு சமூக பொருளாதார மேம்பாட்டுக்கு வழிவகுக்கும் என தீபாவளி திறந்த இல்ல உபசரிப்பை அதிகாரப்பூர்வமாகத் துவக்கி வைத்த மாநில முதல்வர் மேதகு சாவ் கொன் யாவ் இவ்வாறு தெரிவித்தார்.

தீபாவளி திறந்த இல்ல உபசரிப்பு விழா குத்து விளக்கேற்றி, பறவைகளைக் கூண்டிலிருந்து சுதந்திரமாக வெளியேற்றி அதிகாரப்பூர்வமாகத் திறப்பு விழா கண்டது.

பி.டி.சி கழகத்தின் கீழ் இதுவரை பல  மேம்பாட்டுத் திட்டங்கள் வெற்றிகரமாகப் பூர்த்தி அடைந்த வேளையில் தற்போது பல திட்டங்களும் மேம்பாடுக் கண்டு வருகிறது. மாநில அரசு பி.டி.சி கழகத்தின் அடைவுநிலை, அர்ப்பணிப்பு, கடமையுணர்வைக் கண்டு பெருமைக்கொள்வதாக முதல்வர் கூறினார்.

இந்நிகழ்வில் இரண்டாம் துணை முதல்வர் பேராசிரியர் ப.இராமசாமி,
பி.டி.சி கழகத்தின் இந்து சங்க சங்கத் தலைவர் முத்துகிருஷ்ணன் மற்றும் பி.டி.சி கழகத்தின் சக ஊழியர்கள் கலந்து கொண்டனர்.

பி.டி.சி கழக இந்து சங்க கூட்டமைப்பு சமூக பொறுப்பு திட்டத்தின் கீழ் பி40 குழுவைச் சேர்ந்த மூன்று குடும்பங்களுக்கு முறையே ரிம1,000 ரொக்கபணம்; மாக் மண்டி தமிழ்ப்பள்ளி மண்டபம் நிர்மாணிப்பு நிதிக்கு ரிம1,000 (ரொக்கம்) மற்றும் எவர்சாய்ன் முதியோர் இல்லத்திற்கு ரிம1,000 மதிக்கத்தக்க இரு “heater” வழங்கப்பட்டது.

தீபாவளி திறந்த இல்ல உபசரிப்பில் கலந்து கொண்ட விருந்தினர்கள் இந்திய பாரம்பரிய உணவுகளை உண்டு மகிழ்ந்ததோடு  கண்ணுக்கு விருந்தான பாரம்பரிய நடனத்தையும் கண்டு களித்தனர்


உலகின் சிறந்த ஓய்வு பெறும் பட்டியலில் மீண்டும் பினாங்கு  முன்னணி

ஜார்ச்டவுன்- 2021-ஆம் ஆண்டில் ஓய்வு பெறும் உலகின் சிறந்த 15 தீவுகள் பட்டியலில் ‘International Living Magazine’ எனும் நாளிதழ் பினாங்கு மாநிலத்தை தேர்வு செய்ததில் பெருமிதம் கொள்வதாக மாநில முதல்வர் சாவ் கொன் யாவ் கூறுகினார்.

பினாங்கு மாநிலம் ஓய்வு பெறும் மற்றும் பிற அங்கீகாரங்களுக்கான இடமாகத் தேர்ந்தெடுக்கப்பட்டிருப்பது இது முதல் முறை அல்ல. பினாங்கு அனைவருக்கும் பிடித்த ஓய்வு பெறும் இடமாகத் தேர்வு செய்யப்பட்டதில் தனது கருத்தை குறிப்பிடுமாறு நிருபர் கேட்ட கேள்விக்கு முதல்வர் இவ்வாறு பதிலளித்தார்.

“பினாங்கு உணவு, கலாச்சாரம், தரமான வாழ்க்கை முறை, நல்ல மருத்துவ சேவைகள் மற்றும் மகிழ்ச்சியான மக்கள் போன்ற பல அம்சங்களைக் கொண்டுள்ளது என்பதை நாங்கள் அறிவோம்.

“மற்ற நகரங்களுடன் ஒப்பிடும்போது வாழ்க்கைச் செலவினம் இங்கு மிகவும் குறைவாகும். வாழ்க்கை முறை; உணவு; பொது வசதிகள்  மற்றும் வானிலையும் பிற காரணிகளாக இடம்பெறுகின்றது.

“அந்த அங்கீகாரம் பெற்றதில் பெருமிதம் கொள்கிறோம். எங்களைப் பொறுத்தவரை, வாழ்க்கை முறை, கலை மற்றும் கலாச்சாரம் மற்றும் விளையாட்டுகளுக்கான சிறந்த இடமாக பினாங்கை நிலைக்க வைத்திருப்பது நீண்ட கால செயல்முறையாகும். ”

முதல் இடத்தில் உள்ள மால்தாவிற்கு(Malta) அடுத்து ஓய்வுபெறும் முதல் 15 சிறந்த தீவுகளில் பினாங்கு மூன்றாவது இடத்திலும், இரண்டாவது இடத்தில்  மல்லோர்கா (ஸ்பெயின்) இடம்பெறுகிறது.

அவற்றைத் தொடர்ந்து அம்பெர்கிரிஸ் கேய் (பெலிஸ்), அயர்லாந்து, ரோட்டன் (ஹோண்டுராஸ்), இஸ்லா முஜெரெஸ் (மெக்ஸிகோ), இஸ்லா கோலன் (பனாமா), பாலி, கோ சாமுய் (தாய்லாந்து), லாஸ் டெர்ரெனாஸ் (டொமினிகன் குடியரசு), கிரீட் (கிரீஸ்), கோசுமேல் (மெக்ஸிகோ), கேய் கல்கர் (பெலிஸ்) மற்றும் ஃபூ குவோக் (வியட்நாம்) ஆகிய தீவுகள் தேர்வாகியுள்ளன.


உலகின் முன்னணி மெட்டல் நிறுவனத்தின் 40வது ஆண்டு நிறைவு விழா

பிறை – பினாங்கின் மீது நம்பிக்கை வைத்து பல ஆண்டுகளாக இம்மாநிலத்தில் தொடர்ந்து முதலீடு செய்ததற்காக மெட்டல் (மலேசியா) தனியார் நிறுவனத்திற்கு மாநில முதல்வர் மேதகு சாவ் கொன் இயோவ் தனது மனமார்ந்த நன்றியையும் பாராட்டுகளையும் தெரிவித்தார்.

மெட்டல் (மலேசிய) சென்.பெர்ஹாட் நிறுவனம், உலகின் முன்னணி பொம்மை நிறுவனமாகவும், குழந்தை மற்றும் குடும்ப பொழுதுபோக்கு பொருட்கள் தயாரிக்கும் கிளை நிறுவினங்கள் கொண்ட வலுவான உரிமையாளராகவும் இன்று தனது 40வது ஆண்டு நிறைவு விழாவைக் கொண்டாடுகிறது.

இந்த பொம்மை நிறுவனம் 1981 இல் பிறையில் நிறுவப்பட்டு இது நமது நாட்டில் அமைக்கப்பட்ட மெட்டலின் முதல் உற்பத்தி ஆலையாகும்.

மாநில அரசு உலக ரீதியில் முதலீடு செய்யும் இந்நிறுவனம் இம்மாநிலத்தில் தொடர்ந்து முதலீடு செய்வதில் பெருமிதம் கொள்வதாக சாவ் கூறினார்.

“தொழில்துறையில் வரவேற்கத்தக்க சூழலை உருவாக்குவதற்கும், தொழில்மயமாக்கலில் இம்மாநிலத்தை முன்னணியில் நிலைநிறுத்துவதற்கும் மாநிலம் மேற்கொள்ளும் முன்முயற்சிகளின் பிரதிபலிப்பாக இது அமைகிறது.

“பல ஆண்டுகளாக பிறை தொழில்துறை மண்டலத்தில் பொம்மைத் தொழிலுக்கான செழிப்பான சுற்றுச்சூழல் அமைப்பை உருவாக்குவதில் மெட்டல் நிறுவனம் வெற்றிப் பெற்றுள்ளது, என்றார்.

“இது ‘பேக்கேஜிங்’, வர்ணம் தீட்டல், பொருட்களின் விநியோகம் மற்றும் இயந்திர வடிவமைப்பு ஆகியவற்றின் அடிப்படையில் உள்ளது.

“உள்நாட்டு நிறுவனங்களுக்கு மேட்டல் கொண்டு வந்த பங்களிப்பினையும் மாற்றங்களையும் பார்ப்பது மகிழ்ச்சி அளிக்கிறது.

“இது ‘இன்வெஸ்ட் பினாங்கு’ மூலமாக பினாங்கு மாநிலம் தொடர்ந்து உள்ளூர் நிறுவனங்களை அங்கீகரிக்கும் உள்ளூர்மயமாக்கல் நிகழ்ச்சிக்கு இணக்கம் கொள்கிறது,” என்று பிறையில் உள்ள மெட்டல் நிறுவனத்தின் 40வது ஆண்டு விழா கொண்டாட்டத்தின் போது சாவ் தனது உரையில் கூறினார்.

மேலும், இன்வெஸ்ட் பினாங்கு தலைமைச் செயல் அதிகாரி டத்தோ லூ லீ லியான், மாநில முதல்வரின் சிறப்பு முதலீட்டு ஆலோசகர் டத்தோஸ்ரீ லீ கா சூன், செபராங் பிறை மாநகர் கழக தலைவர் மேயர் டத்தோ அசார் அர்ஷாத், மலேசியாவுக்கான அமெரிக்கத் தூதர் பிரையன் டி. மெக்ஃபீட்டர்ஸ், மெட்டல் நிறுவனத் தலைவர் மற்றும் தலைமை வணிகத் தலைவர் அதிகாரி ஸ்திவ் தொட்சிகே மற்றும் மெட்டல் மலேசியா பொது மேலாளர் சிங் சியாவ் லீ ஆகியோர் கலந்து கொண்டனர்.

மலேசியாவில் இந்நிறுவனம் அமைக்கப்பட்டு அதன் 40 ஆண்டுகள் நிறைவு விழாக் கொண்டாட்டத்தில் கலந்து கொள்ள அழைத்ததற்காக மெட்டல் நிறுவனத்திற்கு சாவ் தனது மனமார்ந்த நன்றியைத் தெரிவித்தார்.

“இந்தக் கொண்டாட்டம் மலேசியாவில், குறிப்பாக பினாங்கில் மேட்டல் நிறுவனத்தின் தனித்துவத்தைக் குறிக்கிறது. இது இம்மாநிலத்தில் நிறுவப்பட்ட உற்பத்தி வளர்ச்சியினை நன்கு பிரதிபலிக்கிறது.

“இன்வெஸ்ட் பினாங்கு மற்றும் பிற தொடர்புடைய மாநில ஏஜென்சிகள் மூலம் மாநில அரசு பன்னாட்டு நிறுவனங்கள் இம்மாநிலத்தில் முதலீடுச் செய்ய ஊக்குவிக்கும் வகையில் திறன்மிக்க மனித வளம்,

ஆதரவான உள்கட்டமைப்பு மற்றும் பல வசதிகளை ஏற்படுத்த துணைபுரிகிறது.

சிங்கின் கூற்றுப்படி, மேட்டல் 1981 இல் நிறுவப்பட்டதிலிருந்து, இந்நிறுவனம் அதன் உற்பத்தி திறனை கணிசமாக வளர்த்து கொண்டு, உள்ளூர் தொழில்துறைகளுக்குச் செழிப்பான சுற்றுச்சூழல் அமைப்பை உருவாக்க உதவியுள்ளது.

“குழந்தைகளை விளையாடுவதற்கு ஊக்குவித்து மகிழ்விப்பதே எங்களின் நோக்கமாகும்.

மெட்டல் நிறுவனத்தின் படைப்புகளைப் படத்தில் காணலாம்.

“குழந்தைப் பருவத்தின் அதிசயத்தை ஆராய அடுத்த தலைமுறைக்கு நாங்கள் தொடர்ந்து அதிகாரம் அளித்து வருகிறோம். மேலும் எங்கள் பொம்மைகள் மூலம் அவர்களின் முழு திறனையும் வளர்க்க முற்படுகிறோம்,” என்று மெட்டல் பொது மேலாளர் சிங் கூறினார்.


உலக அரங்கில் பினாங்கு முத்திரை பதிக்கும்

‘ஸ்பைஸ்’  என்றழைக்கப்படும் பினாங்கு அனைத்துலக மாநாட்டு மற்றும் கண்காட்சி மையம் ‘Subterranean Penang International Convention and Exhibition-SPICE’ பசிபிக் ஆசியாவின் முதல் நிலத்தடி மாநாட்டு மையமாக விளங்கப் போகிறது. ரிம 250 மில்லியன் பொருட்செலவில் எஸ் பி செத்தியா “SP Setia Bhd Group’ நிறுவனத்தின் கீஅச் செயற்பட்டுவரும்  இதன் மேம்பாட்டுப் பணிகள் இதுவரை 19% நிறைவடைந்துவிட்ட வேளையில் இதன்  முழு நிர்மாணிப்புப் பணி 2016-இல் நிறைவடையும் என அதன் உயர் தள மேற்பார்வையாளர் ஆலன் யோ செய்தியாளர்கள் சந்திப்பில் கூறினார்.

‘ஸ்பைஸ்’ மேம்பாட்டுப் பணிகள் நிலை 1, நிலை 2(அ) 2(ஆ), நிலை 3(அ) 3(ஆ) என மூன்று நிலைகளில் மேற்கொள்ளப்பட்டு வருகின்றன என திரு ஆலன் யோ விளக்கமளித்தார். முதல் நிலையானது தற்போதுள்ள பினாங்கு அனைத்துலக விளையாட்டரங்கைத் தர மேம்படுத்துவதாகும். இரண்டாம் நிலையானது பொருள் விற்பனைக் கடைகளும் அலுவலகங்களும் அமைப்பதாகும். அதோடு, ஏற்கனவே உள்ள நீச்சள் மையத்தை மேம்படுத்தும் பணியும் மேற்கொள்ளப்பட்டு வருகிறது. என்றார். மூன்றாம் நிலையானது, நிலத்தடி மாநாட்டு மற்றும் கண்காட்சி மையக் கட்டுமானப் பணியாகும். இந்த மூன்று நிலைகளிலும் மேம்பாட்டு பணிகள் துரித வளர்ச்சியடைந்து வருகிறது எனவும் கூறினார்.

2009-ஆம் ஆண்டு முன்மொழியப்பட்ட இந்த திட்டத்திற்குத் தொடக்கத்தில் பல தரப்பினரிடமிருந்து எதிர்ப்புகளும் எதிர்கட்சியிடமிருந்து பல குற்றச்சாட்டுகளும் முன் வைக்கப்பட்டன என்பது இங்கு குறிப்பிடத்தக்கது. எனினும், கடந்த ஏப்ரல் மாதம் ஆரம்பிக்கப்பட்ட இந்த உலகத் தரம் வாய்ந்த இத்திட்டத்திற்குத் தற்போது பினாங்கு வாழ் மக்களிடமிருந்தும் பினாங்கு பன்னாட்டு நிறுவனங்களிடமிருந்தும் அமோக வரவேற்புக் கிடைத்துள்ளது என உயர் தள மேற்பார்வையாளர் திரு ஆலன் யொ மகிழ்ச்சி தெரிவித்தார். இந்த ‘ஸ்பைஸ்’ திட்டம் நிச்சயம் பினாங்கை அனைத்துலக அறிவார்ந்த நகரமாக உலக அரங்கில் முத்திரை பதிக்க வைக்கும் என எதிர்பார்க்கப்படுகிறது.


உலக சாம்பியன்ஷிப் போட்டிக்கு பிரதிநிதித்து செல்லும் ஓட்டப்பந்த வீரர் கிரிஸ்தபருக்கு அரசு சாரா அமைப்பு நிதியுதவி

ஜார்ச்டவுன் – வருகின்ற அக்டோபர்,1 அன்று லாட்வியா, தடகள சாலை ஓட்ட உலக சாம்பியன்ஷிப்பில் நாட்டைப் பிரதிநிதித்து செல்லும் ஓட்டப்பந்தய வீரர் எஸ். கிறிஸ்தபர், அவர்களுக்கு ஆதரவாளராக பினாங்கு ஃபார்வர்ட் ஸ்போர்ட்ஸ் கிளப் (Penang Forward Sports Club) ஆலோசகர் டத்தோ தோம் கூ முன் வந்துள்ளார்.

32 வயதான கிறிஸ்தபர், கடந்த ஜூன் 30 அன்று கோல்ட் கோஸ்ட் மராத்தான் போட்டியில் 21 கி.மீ அரை மராத்தான் போட்டியில் 1 மணி 09 நிமிடங்களைப் பதிவு செய்தார். இவர் மலேசிய அரசு கடற்படை இராணுவ வீரர்(TLDM) என்பது குறிப்பிடத்தக்கது.

மேலும் அவரின்  வெற்றிகரமான நேரப் பதிவானது, இந்த உலக சாம்பியன்ஷிப்பில் பங்கேற்க நிர்ணயிக்கப்பட்ட  1 மணிநேரம் 10 நிமிடங்களுக்குக் குறைவான தகுதிக் குறிப்பு நேரத்துடன் இருப்பதால் அவர் தேர்ந்தெடுக்கப்பட்டார்.

பினாங்கை பூர்வீகமாகக் கொண்ட அவர், நாட்டின் தேசிய அணியில் பதிவுசெய்யப்பட்ட ஓட்டப்பந்தய வீரர்  அல்லாததால், உலக சாம்பியன்ஷிப்பில் பங்கேற்க நிதி அம்சம் உள்ளிட்ட பல்வேறு சிரமங்களை கிறிஸ்தபர் எதிர்கொண்டதாக மாநில முதலமைச்சர் மேதகு சாவ் கொன் இயோவ் கூறினார்.

“பினாங்கைப் பூர்வீகமாகக் கொண்ட கிறிஸ்தபரின் வெற்றி பெருமைக்குரிய ஒன்று.  ஏனெனில் அவர் ஒரு அமெச்சூர் ஓட்டப்பந்தய வீரர் மட்டுமே தவிர, தேசிய அணியில் முழுநேரப் பயிற்சியளிக்கப்படும் ஓட்டப்பந்தைய வீரர் அல்ல.

“இதன் மூலம்,  கிறிஸ்தபரின் அனைத்து செலவுகளான விமான டிக்கெட், தங்குமிடம், பதிவு செலவுகள், உணவு மற்றும் பிற தொடர்புடைய செலவுகள் உட்பட மொத்தம் ரிம10,000 -ஐ நிதியளிக்க ஒப்புக்கொண்ட டத்தோ டாம் கூவுக்கு மாநில அரசின் சார்பாக நன்றி தெரிவித்துக் கொள்கிறேன்.

“நீங்கள்  வெற்றியடைய நல்வாழ்த்துக்கள்.  கிறிஸ்தபர் பினாங்கு மாநிலத்திற்கும், நாட்டிற்கும் சர்வதேச அரங்கில் ஒரு வெற்றிகரமான நற்பெயரைப் பெற்றுக் கொண்டு வீடு திரும்புவார்,” என்று அவர் செய்தியாளர் கூட்டத்தில் கூறினார்.

மேலும், இளைஞர், விளையாட்டு மற்றும் சுகாதார ஆட்சிக்குழு உறுப்பினர், டேனியல் கூய் ஜி சென்; முதலமைச்சரின் அரசியல் செயலாளர் லாவ் கெங் ஈ; பினாங்கு மாநில விளையாட்டு மன்றம் (MSNPP) இயக்குனர், ஹரி சாய் ஹெங் ஹுவா மற்றும் பினாங்கு பார்வர்ட் ஸ்போர்ட்ஸ் கிளப் தலைவர், லிம் சூ ஹூய் ஆகியோர் இந்த செய்தியாளர் சந்திப்பில் கலந்து கொண்டனர்.

அதே நேரத்தில், பினாங்கு மாநில அரசின் சார்பாக பினாங்கு விளையாட்டு மன்றத்திலிருந்து ரிம1,000 நன்கொடை அளிப்பதாகவும் கொன் இயோவ் அறிவித்தார்.

இதற்கிடையில், கிறிஸ்தபரின் வெற்றி பினாங்கு ஃபார்வர்ட் ஸ்போர்ட்ஸ் கிளப் மட்டுமின்றி பினாங்கு மக்களையும் பெருமைப்படுத்தியதாக சூ ஹூய் கூறினார்.

“எங்கள் கிளாப் ஓர் அரசு சாரா அமைப்பு. இந்த அமைப்பில் அதிகமான நிதி ஆதாரங்கள் இல்லை, ஆயினும் விளையாட்டு வீரர்கள் தங்கள் கனவுகளை அடைய ஒரு தளமாக இருந்து வாய்ப்பளிக்க விரும்புகிறோம்.

“டத்தோ தோம் கூவிடமிருந்து தொடர்ந்து ஆதரவை பெறும் கிறிஸ்தபர் போன்ற அனைத்து விளையாட்டு வீரர்களுக்கும் ஊக்கம் அளித்த மாநில அரசின் ஒத்துழைப்பிற்கும் நான் நன்றிக் கூற கடமைப்பட்டுள்ளேன்.

“இதனால், நிதி ரீதியாகப் பற்றாக்குறையை எதிர்நோக்கும் திறமையான விளையாட்டு வீரர்களுக்கு உதவ கிளாப் நடத்துநர்கள், தனியார் துறை மற்றும் மாநில அரசாங்கத்துடன் நெருக்கமாக பணியாற்ற முடியும்,” என்று சூ ஹிய்  நம்பிக்கை தெரிவித்தார் என்றார்.

இதற்கிடையில், பினாங்கு ஃபார்வர்ட் ஸ்போர்ட்ஸ் கிளப்பை பிரதிநிதிக்கும் கிறிஸ்தபர், உலக ரீதியிலானப் போட்டியில் பங்கேற்க அவருக்கு ஆதரவு மற்றும் நிதியுதவி அளித்தற்குத் தனது நன்றியைத் தெரிவித்தார்.

“ஐரோப்பாவில் மிகவும் குளிரான பருவநிலை சிறிது தாக்கத்தை ஏற்படுத்தலாம், ஆனால் கோல்ட் கோஸ்டில் (ஆஸ்திரேலியா) இருந்த எனது அனுபவத்தின் அடிப்படையில், என்னால் சிறந்த விளையாட்டுத் திறமையை வழங்க முடியும் என நம்புகிறேன்,” என்று TLDM பயிற்சியாளரான

அவர் கூறினார்.


உலு முடாவை பாதுகாக்க 3 மாநிலங்கள் சந்திப்புக் கூட்டம் நடத்த வேண்டும் – மாநில முதல்வர்

எதிர்காலத்தில் நீர்வளங்கள் மற்றும் நிலைத்தன்மை நீடிக்க பினாங்கு மாநில அரசு பினாங்கு நீர் விநியோக வாரியத்துடன் (PBAPP) இணைந்து கடந்த ஜுன் 23-ஆம் திகதியன்று உலு முடா வனப்பாதுகாப்பு திட்டத்தின் பிரச்சாரத்தைத் தொடங்கியது.

2018-ஆம் ஆண்டு உலக நீர் தின கொண்டாட்டத்துடன் இணைந்து இந்த பிரச்சாரம் தொடங்கப்பட்டது என்பது குறிப்பிடத்தக்கதாகும்.

மாநில முதல்வர் மேதகு சாவ் கொன் யாவ் அரசியல் தலைவர்களுடன் இணைந்து உலு முடா வனப்பாதுகாப்பு திட்டத்தின் பிரச்சாரத்தை அதிகாரப்பூர்வமாகத் துவக்கி வைத்தார்.

மாநில முதல்வர் மேதகு சாவ் கொன் யாவ், பிரச்சாரத்தை துவக்கும் போது, உலு முடா வனப்பாதுகாப்பை காப்பாற்றப்பட வேண்டும் என்ற ஆலோசனை அல்லது திட்டத்தினை பல ஆண்டுகளுக்கு முன்பாகவே மாநில அரசு மற்றும் பினாங்கு நீர் விநியோக வாரிய தரப்பினரால் தெரிவிக்கப்பட்டுள்ளது என்பதை நினைவுறுத்தினார் மாநில முதல்வர்.

கெடா மாநில அரசு, உலு முடா அணைக்கு அருகில் மரங்களை வெட்ட அனுமதி விடுத்த காரணத்தால் காக்கப்பட வேண்டிய வனப்பகுதி தற்போது ஏறத்தாழ 42,000 ஹெக்டேர் வரை வெட்டப்பட்டுள்ளது.

இந்த செயல்பாட்டினால், மூல நீர் வளங்கள் பாதிக்கப்பட்டு, வடக்குப் பகுதியிலுள்ள இரண்டு மாநிலங்களான கெடா, பெர்லிஸ் உட்பட பினாங்கின் 80 சதவிகித நீர் வளத்திற்கு தடையாக உள்ளது.

எனவே, பினாங்கு, கெடா மற்றும் பெர்லிஸ் மாநிலங்களின் நீர் வளங்களை உறுதிப்படுத்த இந்த நடவடிக்கை நிறுத்தப்பட வேண்டும் என்று பினாங்கு மாநில அரசு விரும்புவதாக சாவ் அவர்கள் பிரச்சாரத்தை தொடக்கி வைத்தப் பின்னர் நடந்தேறிய செய்தியாளர் சந்திப்பில் கூறினார்.

இந்த நிறுவனங்கள் அனைத்தும் தினசரி மூல நீர் விநியோகத்தையே நம்பியுள்ளன. எனவே, இந்த அரசியல் மாற்றம் ஒரு புதிய ஒளி கொடுக்கும் என்று எதிர்பார்க்கப்படுகிறது, மேலும்,  உலு முடாவை காப்பாற்ற தலைவர்கள் (கெடா மற்றும் பெர்லிஸ்) மற்றும் மாநில முதல்வர் (பினாங்கு) ஆகியோருடன் ஒரு பேச்சுவார்த்தை நடத்தி, கலந்துரையாடலின் மூலம் தீர்வுக்காண வேண்டும் என சாவ் கூறினார். முன்னாள் அரசாங்கத்துடன் நடந்தேறிய முந்தைய பேச்சுவார்த்தைகள் எதுவும் முடிவுக்குக் கொண்டுவரவில்லை என்றும் அவர் மேலும் சுட்டிக் காட்டினார்.

இதற்கிடையில், பிரச்சாரத்தின் ஆரம்பமாக, சாவ், நம் நாட்டின் பிரதமருக்கும், நிதியமைச்சர் மற்றும் சம்பந்தப்பட்ட மாநிலங்களின் இரண்டு மந்திரிகளுக்கு இதையொட்டி ஒரு கடிதம் எழுதப் போவதாகக் கூறினார்.

இந்த பிரச்சனையை நிவர்த்தி செய்யும் பொருட்டு, நாங்கள் (மாநில அரசு), இந்த மூன்று மாநிலங்களில் உள்ள மக்கள் மற்றும் அரசு சாரா நிறுவனங்கள் இந்த பிரச்சாரத்தில் கவனம் செலுத்து வேண்டும் எனவும் கேட்டுக் கொண்டார்.


உள்ளூர் தொழிலாளர்களுக்கே முன்னுரிமை -முதல்வர்

செபராங் பிறை நகராண்மைக் கழகத்தை சேர்ந்த 2,508 பொது ஊழியர்கள் கையொப்பமிட்ட மகஜர் மாநில முதல்வரிடம் வழங்கப்பட்டது. (உடன் நம்பிக்கை கூட்டணி அரசியல் தலைவர்கள் மற்றும் நகராண்மைக் கழக உறுப்பினர்கள்)

செபராங் பிறை நகராண்மைக் கழகத்தில் பொது ஊழியர் வேலைகளுக்கு உள்ளூர் தொழிலாளர்களே வேலைக்கு நியமிக்கப்படுவர் என அண்மையில் செபராங் பிறை நகராண்மைக் கழக கிளை அலுவலகத்தில் நடைபெற்ற பொது ஊழியர்களுடன் முதல்வர் சந்திப்பு கூட்டத்தில் கூறினார் மாநில முதல்வர் மேதகு லிம் குவான் எங்.

பினாங்கு மாநிலத்தை நம்பிக்கை கூட்டணி ஆட்சிச் செய்யும் வரை இக்கொள்கை நடப்பில் இருக்கும் என சூளுரைத்தார். பினாங்கு வாழ் மக்கள் 3D எனும் அசுத்தம், கடினம் மற்றும் ஆபத்தான வேலைகளை செய்யக்கூடியவர்கள் என தாம் நம்புவதாகக் கூறினார். செபராங் பிறை நகராண்மைக் கழக பொது ஊழியர் பணிக்கு 25,000 பேர் விண்ணப்பித்ததில் 2,508 ஊழியர்கள் வேலைக்கு நியமிக்கப்பட்டது குறிப்பிடத்தக்கதாகும். உள்ளூர் தொழிலாளர்களை காட்டிலும் வெளிநாட்டு ஊழியர்களை நியமிப்பதில் மாநில அரசு 43% அதாவது (ரிம 20,083,423) மேலாண்மை செலவுகள் கூடுதலாக செலவிட நேரிடுகிறது. எனினும், மாநில அரசு இச்செலவு சுமையை பொருட்படுத்தாமல் உள்ளூர் பொது ஊழியர்களுக்கு முன்னுரிமை வழங்கும் என நம்பிக்கை தெரிவித்தார்.

இச்சந்திப்பு கூட்டத்தின் போது செபராங் பிறை நகராண்மைக் கழகத்தை சேர்ந்த 2,508 பொது ஊழியர்கள் கையொப்பமிட்ட மகஜர் ஒன்றை பினாங்கு மாநில முதல்வர் மேதகு லிம் குவான் எங் அவர்களிடம் வழங்கினர். அம்மகஜரில் உள்ளூர் பொது ஊழியர்களின் பணி நியமனம் நிலைநிறுத்தப்பட வேண்டும் என குறிப்பிடப்பட்டிருந்தது.


உள்ளூர் பிரச்சனைகளுக்குத் தீர்வாக #SungaiPinangInOneClick செயலி திகழ்கிறது – முதல்வர்

ஜார்ச்டவுன் – மாநில முதல்வர் மேதகு சாவ் கொன் இயோவ் தலைமையில் ‘ஜெலாஜா ❤ பினாங்கு’ திட்டத்தின் ஒன்பதாவது நாடாளுமன்றத் தொகுதியான ஜெலுத்தோங் தலத்திற்கு இன்று வருகை மேற்கொண்டார்.

சுங்கை பினாங்கு மாநில சட்டமன்ற உறுப்பினர் லிம் சியூ கிம் முன்முயற்சியில், உள்ளூர் சமூகம்  பிரச்சனைகள் குறித்த கருத்துக்கள் தெரிவிப்பதற்கும்  மாநில அரசின் கீழ் செயல்படுத்தப்படும் கொள்கைகள் மற்றும் நிதியுதவித் திட்டங்கள் தொடர்பான தகவல்களைப் பெறுவதற்கும் #SungaiPinangInOneClick எனப்படும் விவேக மற்றும் மொபைல் செயலி உருவாக்கப்பட்டுள்ளது.

பினாங்கு மாநில முதல்வர் இங்குள்ள சுங்கை பினாங்கு மாநில சட்டமன்ற தொகுதி தாமான் செரினா  குடியிருப்புப் பகுதியின் மைதானத்தில் நடைபெற்ற  ‘ஜெலாஜா ❤ பினாங்கு’  நிகழ்ச்சியின் போது மாநில முதல்வர் மேதகு சாவ் கொன் இயோவ் இச்செயலியைத் தொடங்கி வைத்தார்.

“இந்த மொபைல் செயலி அறிமுகப்படுத்தும் பொருட்டு   சுங்கை பினாங்கு சட்டமன்ற சேவை மையம்  எடுத்து கொண்ட முயற்சியைக் கண்டு  மகிழ்ச்சியடைகிறேன்.

“இந்த #SungaiPinangInOneClick செயலியில் பல்வேறு பயன்பாடுகள் உள்ளன. பொது மக்களுக்கு சுங்கை பினாங்கு தொகுதிப் பற்றிய அனைத்து தகவல்கள் மற்றும் சுங்கை பினாங்கு சட்டமன்ற சேவை மையத்தின் உதவியைப் பெறவும் துணைபுரிகிறது.

“கடந்த பொதுத் தேர்தலில் மக்களின் பிரதிநிதியாக சேவை வழங்கும் ஆணையைப் பெற்ற பிறகு, மக்களுக்கு நம்மால் இயன்ற உதவிகளைச் செய்து வருகிறோம்,” என்று பாடாங் கோத்தா சட்டமன்ற உறுப்பினரும் தஞ்சோங் நாடாளுமன்ற உறுப்பினருமான சாவ் விளக்கமளித்தார்.

மேலும், கூடிய விரைவில் நடைபெறும் என எதிர்ப்பார்க்கப்படும் 15வது பொதுத் தேர்தலுடன்   இணைந்து பதிவுசெய்யப்பட்ட வாக்காளர்களுக்குச் சிறந்த சேவையை வழங்க, சுங்கை பினாங்கு குழுவினருக்கு இச்செயலி உதவும் என்று சாவ் நம்பிக்கைத் தெரிவித்தார்.

முன்னதாக பேசிய சியூ கிம், #SungaiPinangInOneClick செயலியின் மூலம் உள்ளூர் மக்களின் பொது அரங்கம் பயன்படுத்துவதற்கு முன்பதிவு; வாக்காளர் பதிவேடு; புகுமுக வகுப்பு பதிவு மற்றும் அணிச்சல் (கேக்) தயாரிக்கும் வகுப்புகள், குடும்ப வன்முறை தொடர்பானப் புகார்கள் செய்வதற்கும் உதவும், என்றார்.

“SungaiPinangInOneClick செயலி உருவாக்குவதன் மூலம் சுங்கை பினாங்கில் வசிப்பவர்களுக்கும் சேவை மைய பணியாளர்களுக்கும்  இடையிலான உறவை மேலும் வலுப்படுத்த முடியும்,” என்று அவர்  விளக்கமளித்தார்.

இந்நிகழ்ச்சியில் பத்து லஞ்சாங் சட்டமன்ற உறுப்பினர் ஒங் ஆ தியோங்; ஜெலுத்தோங் நாடாளுமன்ற உறுப்பினர் ஆர்.எஸ்.என் இராயர் மற்றும் முக்கிய பிரதிநிதிகள் கலந்து கொண்டனர்.

“தற்போது நாம் எண்டமிக் கட்டத்தில் நுழைந்த வேளையில் இந்த ‘ஜெலாஜா ❤ பினாங்கு’ திட்டம் தக்க தருணத்தில் தொடங்கப்பட்டது.

“கடந்த இரண்டு ஆண்டுகளுக்கு மேலாக பொது மக்கள் கோவிட்-19 தாக்கத்தால் அதிகமாகப் பாதிப்படைந்துள்ளனர். எனவே, எண்டமிக் கட்டத்தில் நுழையும் வேளையில் அது மீட்சியை நோக்கிப் பயணிக்கத் துணைபுரிகிறது.

“எனவே, பொருளாதாரத் துறைகள் மீண்டும் இயல்பு நிலைக்குச் செயல்படத் தொடங்கியது சிறந்த துவக்கமாகக் கருதப்படுகிறது. பொருளாதாரத் துறைகள் மட்டுமின்றி கலை, கலாச்சாரம், பாரம்பரியம் மற்றும் சமூகநலத் திட்டங்களும் மீண்டும் செயல்பாடுக் காண்கிறது,” என்று மாநில முதல்வர் பல்நோக்கு விளையாட்டுத் தலத்தை அதிகாரப்பூர்வமாகத் தொடக்கி வைத்து இவ்வாறு கூறினார்.

வடகிழக்கு மாவட்ட மற்றும் நில அலுவலகத்தின் (PDTDTL) ரிம39,599.11 நிதிச் செலவில் கம்போங் ராவா பொது மக்கள் நலனுக்காக

இந்த பல்நோக்கு விளையாட்டு அரங்கம் அமைக்கப்பட்டது. இத்திட்டம் ஜூலை,18 அன்று நிறைவடைந்தது.


ஊனம் வெற்றிக்கு ஒரு தடையில்லை, முயற்சியே வெற்றிக்கு அடித்தலம்!!!

வியாபாரத் துரையில் வெற்றி நடைப்போடும் கலைச்செல்வன் கோவிந்தராஜு,33 அண்மையில் ‘Autoshine Car Wash’ எனும் வாகனம் கழுவும் மையத்தைத் தொடங்கினார்.

‘ஊனம் வெற்றிக்கு ஒரு தடையில்லை’ என்ற கோட்பாட்டுடன் தனது 20 வயதில் ஏற்பட்ட விபத்தில் வலது கை துண்டிக்கப்பட்டப் போதிலும், வாழ்க்கையில் முன்னேற வேண்டும் என்ற இலட்சியப் பாதையில் இருந்து விலக வில்லை என முத்துச் செய்திகள் நாளிதழுக்கு அளித்தப் பேட்டியில் கலைச்செல்வன் இவ்வாறு கூறினார்.

“தொடக்கத்தில் கை இழந்து மன வேதனைக்கு ஆளாகி, தனது அடுத்தக் கட்ட வாழ்க்கையை எப்படி வாழப் போகிறேன் என்ற மன உளைச்சலில் சிக்கித் தவித்தேன். வாழ்க்கையே இருளில் சூழ்ந்து விட்டது என்று எண்ணியத் தருணத்தில் எனது தாயார் மற்றும் மனைவியின் தூண்டுதலிலும் ஆதரவிலும் கால ஓட்டத்தில் மன வலிமை பெற்று தனது கனவுகளை நனவாக்க பல அரிய முயற்சிகளை எடுக்கத் தொடங்கினேன்,” என்றார்.

கலைச்செல்வனின் வாழ்க்கைத் தரத்தை மேம்படுத்த சுயத் தொழிலில் ஈடுப்பட தனது குடும்பத்தார் ஊக்குவித்ததாகக் கூறினார். கடந்த ஆறு ஆண்டுகளாக மளிகைக் கடை வியாபாரத்தில் ஈடுப்பட்டு வெற்றிநடை போட்டு வருவதாக முத்துச் செய்திகள் நாளிதழ் நிருபர் மேற்கொண்ட நேர்காணலின் போது அகம் மகிழ கூறினார்.

“மேலும், தனது வியாபாரத்தை பிற துறைகளில் தொடங்க வேண்டும்

என்ற எண்ணத்தில் வாகனம் கழுவும் மையம் ஆரம்பிக்க எண்ணினேன். அதற்கானப் பிரதான இடத்தைத் தேடும் வேட்கையில் கம்போங் பெர்லிஸ் சாலையின் அருகில் ஓர் இடத்தை அடையாளம் கண்டதாகக் கூறினார்.

“இந்த இடத்தில் வாகனம் கழுவும் மையத்தை அமைக்க இணக்கம் கொண்டு அந்த முயற்சியில் ஈடுப்பட்டேன். மாநில அரசிற்குச் சொந்தமான இந்நிலத்தில் வாகனக் கழுவும் மையம் அமைக்க செபராங் பிறை மாநகர் கழக அனுமதிக்காக விண்ணப்பித்தேன். நான்கு ஆண்டுகளாக எனது விண்ணப்பம் பல முறை நிராகரிக்கப்பட்டு இறுதியில் பாகான் டாலாம் சட்டமன்ற உறுப்பினரின் உதவியுடன் கிடைக்கப்பெற்றேன்,” என்றார்.

பாகான் டாலாம் சட்டமன்ற உறுப்பினர் சத்தீஸ் முனியாண்டி மாநில அரசிற்குச் சொந்தமான இந்த இடத்தை வாடகைக்கு ஒவ்வொரு வருடமும் அதன் குத்தகையைப் புதுப்பிக்கும் பரிந்துரையின் கீழ் பெறுவதற்கு உதவிபுரிந்தார். இந்நிலத்திற்கான அனுமதி கிடைத்தப் பின்னர் ஆறு மாத காலவரையறையில் வாகனம் கழுவும் மையம் அமைப்பதற்கான மேம்பாட்டுப் பணிகள் மேற்கொள்ளப்பட்டது.

கடந்த மார்ச்,23 அன்று பாகான் டாலாம் சட்டமன்ற உறுப்பினர் சத்தீஸ் முனியான்டி ‘Autoshine Car Wash’ எனும் வாகனம் கழுவும்

மையத்தை அதிகாரப்பூர்வமாகத் திறந்து வைத்தார்.

“சிறுதொழில் வியாபாரத்தில் ஈடுப்படும் என்னைப் போன்ற இளைஞருக்கு இம்மாதிரியான உடனடி உதவிகளை நல்கும் சட்டமன்ற உறுப்பினர் சத்தீஸ் அவர்களின் சேவைக்கு எனது மனமார்ந்த நன்றிகள்.

இம்மாதிரியான உதவிகள் வாழ்க்கையில் சாதிக்க விரும்பும் இளைஞர்களுக்குப் பெரும் தூண்டுகோலாக அமையும்,” என கலைச்செல்வன் தெரிவித்தார்.

வாகனம் கழுவும் மையத்தில் இருந்து கிடைக்கப்பெறும் இலாபத்தில் ஒரு பாதியை கலைச்செல்வன் தொற்றுவித்த ‘பட்டர்வொர்த் ரெந்ஜர்ஸ் காற்பந்து’ குழுவின் பயிற்சிகள், போட்டிகள் ஏற்று நடத்தப் பயன்படுத்துவதாக, கூறினார்.

இளைஞர்கள் தவறான பாதையில் செல்வதிலிருந்து விடுப்படவும் நேரத்தை பயனுள்ள வழிகளில் செலவிடும் நேக்கத்தில் இக்காற்பந்து குழுவை உருவாக்கியதாகக் கூறினார். தற்போது இக்குழுவில் 13 முதல் 17 வயது வரம்பு கொண்ட இடைநிலைப்பள்ளியைச் சேர்ந்த 80 மாணவர்கள் இணைந்துள்ளனர். நான்கு பயிற்சியாளரின் உதவியுடன் இந்திய சமூகத்தின் வளர்ச்சிக்கு உதவும் உன்னத எண்ணத்தில் இதனை நடத்துவதாகக் கலைச்செல்வன் சொன்னார்.

விளையாட்டுத் துறையில் கலைசெல்வன் வெற்றி வாகை சூடியுள்ளார்.

இந்திய சமூகத்தினர் விளையாட்டுத் துறையிலும் வெற்றிநடைப் போட வேண்டும் என்ற எண்ணத்தையும் பதிவு செய்தார்.

“இதனிடையே, அரசு தேர்வில் சிறப்பு தேர்ச்சி பெறாத மாணவர்கள் சிறுதொழில் ஈடுப்பட முனைப்புக் காட்ட வேண்டும். வாழ்க்கையில் வெற்றிப் பெற உதவிகள் பெறவும் கேட்கவும் தயங்கக் கூடாது. முயற்சி செய்தால் கண்டிப்பாக வெற்றி நிச்சயம்,” என கலைச்செல்வன் இளைஞர்களுக்கு வலியுறுத்தினார்.

“Autoshine Car Wash” தினமும் காலை 8.00 முதல் இரவு 8.00 வரை வாடிக்கையாளர்களுக்குத் திறந்திருக்கும். இங்கு ஒவ்வொரு சேவைக்கு ஏற்றாற்போல ரிம15 முதல் ரிம175 வரை கட்டணம் வசூலிக்கப்படுகிறது. இந்த வாகனம் கழுவும் மையத்தில் பல்லின மக்களின் ஆதரவு சிறப்பாக இருப்பதை முத்துச் செய்தி நாளிதழ் மேற்கொண்ட கண்ணோட்டத்தில் அறிய முடிந்தது.


ஊழல் மற்றும் அதிகார துஷ்பிரயோகம் விவகாரத்தில் சமரசம் காட்டப்படாது – முதல்வர்

ஜார்ச்டவுன் – மாநில அரசு ஊழியர்களிடையே ஊழல் நடவடிக்கைகளுக்கு வழிவகுக்கும் அதிகார துஷ்பிரயோகம், இலஞ்ச ஊழல் சம்மந்தமான நடவடிக்கைகள் குறித்து சமரசம் காட்டாது, மாறாக சம்பந்தப்பட்ட அதிகாரிகள் மீது உரிய நடவடிக்கைகள் எடுக்கப்படும்.

மாநில முதல்வர் மேதகு சாவ் கொன் இயோவ், தி டோப் அரங்கத்தில் நடைபெற்ற பொதுப்பணி ஊழியர்களுடனான சந்திப்புக்கூட்டத்தில் இவ்வாறு வலியுறுத்தினார்.

“மாநில அரசு, தேசிய ஊழல் எதிர்ப்புத் திட்டம் 2019-2023க்கு இணங்க
மாநில நிர்வாக விவகாரங்களில் குறிப்பாக  ஊழல் உள்ளடக்கிய நடவடிக்கைகள் குறித்து தீவிர கண்காணிப்பை மேம்படுத்தும்.
இதன் வாயிலாக மாநில அரசுப் பணியின் ஒருமைப்பாட்டை வலுப்படுத்த முடியும்.

எனவே கடந்த 2021 ஜூலை,31  அன்று மாநில செயற்குழு  மாநில அளவிலான ஊழல் எதிர்ப்பு வாரியம்(OACP) தொடங்கி வருகின்ற 2021 முதல் 2024- ஆம் ஆண்டுக்குள் ஊழல் அற்ற  மாநிலத்தையும் நேர்மை, வெளிப்படை மற்றும் ஆற்றல் கொண்ட சமூகத்தை உருவாக்க இலக்கு கொண்டு செயல்படுகிறது.

அரசாங்கத்தின் உயர்மட்ட தலைவர்கள்,
அரசு ஊழியர்கள் உட்பட,  முழு நிர்வாகத்திலும் ஊழல் அபாயத்தைக் குறைக்க ஒருமைப்பாடு மற்றும் நெறிமுறைகள் பின்பற்றுவது அவசியம் என்று கொன் இயோவ் கூறினார்.

பினாங்கு மாநில பொதுப்பணி ஊழியர்கள் இலஞ்ச ஊழலை எதிர்த்து உறுதிமொழி எடுத்துக் கொண்டனர். இதன் மூலம் மாநில அரசின் கொள்கையைப் பின்பற்றி செவ்வென கடமையாற்ற வழிவகுக்கும், என்றார்.

“பொதுப்பணி ஊழியர்களுடனான சந்திப்புக்கூட்டம் மாநில தலைமைத்துவம் மற்றும் அரசு துறைகளுடன் ஒருங்கிணப்பு நல்குவதற்குச் சிறந்த தலமாக அமைகிறது. மேலும், இந்த சந்திப்புக் கூட்டத்தில் முக்கியமான திட்டங்கள் மற்றும் நடவடிக்கைகள் அறிவிப்பதன் வாயிலாக மாநில அரசின் குறிக்கோள் அடைவதற்குத் துணைபுரிகிறது, என்றார்.

மாநிலச் செயலாளர், டத்தோ டாக்டர் அஹ்மத் ஜைலானி முஹம்மது யூனுஸ் தனது உரையில், அரசு ஊழியர்கள்
டிஜிட்டல் மயமாக்கலைப் பயன்படுத்திப்
பொதுப்பணி  சேவைகளை வழங்க வேண்டும் என வலியுறுத்தினார்.

இந்நிகழ்ச்சியில் மாநில சபாநாயகர் டத்தோ லாவ் சூ கியாங்; மாநில முதலாம் துணை முதல்வர் டத்தோ ஹஜி அமாட் சாக்கியுடின்; இரண்டாம் துணை முதல்வர் பேராசிரியர் ப.இராமசாமி; ஆட்சிக்குழு உறுப்பினர்கள்; சட்டமன்ற உறுப்பினர்கள் மற்றும் அரசு ஊழியர்கள் கலந்து கொண்டனர்.

வருகின்ற ஏப்ரல்,1-ஆம் நாள் தொடங்கி மலேசியா எண்டமிக் கட்டத்தில் நுழையும் வேளையில் பினாங்கு பொதுப்பணி ஊழியர்கள் உடல் மற்றும் மன ரீதியில் தயார் நிலையில் இருந்து சிறந்த சேவை வழங்க வேண்டும்.

மாநில அரசு கோவிட்-19 தொற்றுநோய் தாக்கத்தின் போது அதன் பரவலைக் கட்டுப்படுத்த பல அணுகுமுறைகள் மற்றும் திட்டங்களைக் கையாண்டது.

மாநில பொருளாதாரத் திட்டமிடல் பிரிவின் கீழ் மாநில அளவிலான தடுப்பூசி மையம் தொடங்கிய முதல் மாநிலமாக பினாங்கு திகழ்கிறது. அதுமட்டுமின்றி, கோவிட்-19 அவசர தொடர்பு மையம் மற்றும் ‘Penang COVID-19 Unified Command Centre(PUCC) நிறுவி பொது மக்கள் மற்றும் பாதிக்கப்பட்ட இலக்கு குழுவினருக்கு நிதியுதவி, கல்வி உபகரணங்கள் மற்றும் அடிப்படை உதவிகள் வழங்கப்பட்டன.


‘எக்ஸாபைட்ஸ்’ நிறுவனத்துடன் பெண்களுக்கான தொழில்முனைவர் திட்டம் அறிமுகம் கண்டது

ஜார்ச்டவுன்- பினாங்கு மாநில அரசு மற்றும் தென்கிழக்கு ஆசியாவின் முன்னணி கிளாவுட், இ-

வர்த்தகம் மற்றும் டிஜிட்டல் தீர்வுகள் வழங்குநரான ‘எக்ஸாபைட்ஸ்’ (Exabytes) நிறுவனம் 2021 அனைத்துலக மகளிர் தினத்தை முன்னிட்டு எக்ஸாபைட்ஸ் பெண்கள் தொழில்முனைவர் திட்டத்தை அறிமுகப்படுத்தியது.

‘பெண்களே நம்மால் முடியும்’ என்ற கருப்பொருளுடன், இத்திட்டத்தில் பெண்களின் திறன்களை முன்னிலைப்படுத்தி  மலேசியா மற்றும் சிங்கப்பூர் நாட்டைச் சேர்ந்த  பெண் தொழில்முனைவருக்கு அவர்களின் வணிகத் திட்டங்களை செயல்படுத்த ஒரு சிறந்த தளமாக இது விளங்கும்.

சமூக மேம்பாடு மற்றும் இஸ்லாம் அல்லாத மத விவகார ஆட்சிக்குழு உறுப்பினருமான  சொங் எங், இத்திட்டத்தின் மூலம்  தேர்ந்தெடுக்கப்பட்ட 100 பெண் தொழில்முனைவருக்கு இலவச வலைத்தளம் அல்லது ஆன்லைன் ஸ்டோர் அமைப்பிற்கு வழிவகுக்கப்படும், என்றார்.

“இந்த தேர்ந்தெடுக்கப்பட்ட தொழில்முனைவருக்கு தங்கள் வணிகங்களுக்கான ஆன்லைன் தளத்தை உருவாக்குவது மட்டுமல்லாமல், அவர்களின் விற்பனைப் பற்றிய தகவல்கள் பரந்த நிலையில்  வாடிக்கையாளர்களைச் சென்றடைய உதவிக்கரம் நீட்டப்படும்.

“இந்த திட்டத்தை செயல்படுத்த  தயாரிப்புகள் மற்றும் சேவைகளின் வடிவத்தில் எக்ஸாபைட்ஸ் நிறுவனம் ஏறக்குறைய ரிம350,000 நிதி ஒதுக்கீடு வழங்கியுள்ளது.

“தொழில்முனைவர் வலைத்தளத்தை தங்கள் சொந்த பிராண்ட் அடையாளம் கொண்டு உருவாக்க முடியும்; இது ஒரு வணிகத்தை வலுப்படுத்துவதற்கான ஒரு முக்கிய அங்கம் மற்றும் இலக்கு வாடிக்கையாளர்களை சென்றடைய உதவுகிறது,” என்று ஜூம் வழியாக இத்திட்டத்தின் மெய்நிகர் அறிமுக விழாவின்  போது அவர் இவ்வாறு கூறினார்.

இ-வர்த்தக தொழில் கோவிட் -19 தொற்றுநோய்க்கு மத்தியில் வளர்ச்சியடைந்து வருவதால், பெண்கள் இந்த வாய்ப்பினை நன்கு பயன்படுத்தி தொடர்ந்து  ஆன்லைன் தொழில் தொடங்குவதற்கான அவர்களின் கனவுகளை நிறைவேற்ற இத்திட்டம்  வாய்ப்பளிக்கிறது என்றும் சொங் எங் மேலும் கூறினார்.

“டிஜிட்டல்மயமாக்கல் என்பது முன்னோக்கி செல்லும் வழியாகும். எனவே, பெண்கள் பின்வாங்காமல் நம் நாட்டின் பொருளாதார வளர்ச்சிக்கு அவர்களின் நிபுணத்துவ பங்களிப்பை தொடர்ந்து வழங்க இணக்கம் கொள்ள  வேண்டும்,” என்று மேலும் கூறினார்.

இந்நிகழ்ச்சியின்  அறிமுக விழாவின் போது எக்ஸாபைட்ஸ் மூத்த துணைத் தலைவர் விக்சன் டான் மற்றும் மூத்த வணிக மேம்பாட்டு மேலாளர் ஓய் போ யான் ஆகியோர் கலந்து கொண்டனர்.

இத்திட்டத்தில் பதிவுச்செய்ய மலேசியா அல்லது சிங்கப்பூரில் பதிவுசெய்யப்பட்ட வணிகத்தைக் கொண்டிருக்கும்  பெண் தொழில்முனைவருக்கும் இந்த மாத முழுவதும் பங்கேற்க வாய்ப்பு நல்கப்படும்.

பங்கேற்பாளர்கள்  மார்ச்,31-க்குள் விண்ணப்பிக்க வேண்டும். இத்திட்டம் மற்றும் விதிமுறைகள் குறித்த கூடுதல் தகவலுக்கு, https://www.exabytes.my/women-entrepreneurship-ஐ பார்வையிடவும்.


“எங்குச் செல்ல, இறுதி சவால் வெல்ல” என்ற கருப்பொருளோடு பினாங்கு மாநில சைக்கிளோட்டப் போட்டி

2013ஆம் ஆண்டின் பினாங்கு மாநில சைக்கிளோட்டப் போட்டி பசுமை & தூய்மை விளையாட்டு மன்றம் ஏற்பாட்டில் நடைபெறவுள்ளது. இப்போட்டி எதிர்வரும் 23-6-2013 –ஆம் நாள்  காலை மணி 7.30 –க்கு பினாங்கு, பாடாங் கோத்தா லாமா எனும் தலத்தில் நடைபெறவுள்ளது.

பினாங்கு சைக்கிள் கழகம், பினாங்கு சீன டவுன் ஹால் இளைஞர் பிரிவு, ‘கிப் மீ பைப் கிரியேதிப் கிட்ஸ்’ ஆகியோர் இப்போட்டியின் இணை ஆதரவாளர்கள் ஆவர். பினாங்கு மாநில அரசு, பினாங்கு நகராண்மைக் கழகம், காவல் துறை ஆகியோர்  இணைந்து  இப்போட்டிக்கு முழு ஆதரவு நல்குகின்றனர். இப்போட்டிக்குத் தேசிய சைக்கிள் கூட்டமைப்பு மற்றும் பினாங்கு சைக்கிள் கழகம் அனுமதி வழங்கி தங்களின் தொழில்நுட்ப அதிகாரிகளை அணுப்பி இந்நிகழ்ச்சி இனிதே நடைபெற வழிவகுக்கப்படுகிறது.

இப்போட்டியில் கலந்து கொள்ள விரும்புவோர் அங்கீகரிக்கப்பட்ட சைக்கிள் கடைகளில் அல்லது இணையத்தள முகவரியான “penangevents.com.my” மூலம் பதிவு செய்துக்கொள்ளலாம். அதனுடன் ரிம70-ஐ பதிவுக் கட்டணமாகச் செலுத்த வேண்டும். பதிவு செய்யும் பங்கேற்பாளர்களுக்கு ஜெர்சி, பரிசுப் பை, மதிய உணவு பற்றுச் சீட்டு மற்றும் அதிர்ஷ்ட குழுக்கில் கலந்து கொள்ளும் வாய்ப்பும் வழங்கப்படும்.

இந்த சைக்கிளோட்டப் போட்டி 3 பிரிவாகப் பகுக்கப்பட்டுள்ளது. இப்போட்டியின் முதல் மற்றும் இரண்டாம் பிரிவில் 14 வயதுக்கு மேற்பட்டோர் மட்டுமே கலந்து கொள்ள முடியும், அதோடு பங்கேற்பாளர்களுக்கு நேர சிப்ஸ் வழங்கப்படும்.  “பினாங்குத் தீவு உயரடுக்குச் சவால் சுற்று” என்ற 85 கிலோ மீட்டர் போட்டியே முதல் பிரிவாகும். இப்பிரிவு நிபுணத்துவ சைக்கிள் ஓட்டுநர்களுக்கானப் பந்தயமாக அமைகிறது. இந்தப் பிரிவில் தேசிய, மாநில நிலையான சைக்கிளோட்டிகள், மற்றும் அனைத்துலக சைக்கிளோட்ட வீரர்கள் குறிப்பாகத் தாய்லாந்து, இந்தோனேசியா, சிங்கப்பூர், புருனாய் ஆகிய நாடுகளிலிருந்து பங்கேற்பாளர்கள் வரவேற்கப்படுகின்றனர். இப்போட்டியில் வெற்றி பெறும் முதல், இரண்டாம், மூன்றாம் நிலைக்கு முறையே ரிம 3000, ரிம 2000, ரிம 1000 பண ரொக்கம், வெற்றிக் கோப்பை மற்றும் தரவரிசைப் பதக்கம் வழங்கப்படும். இப்பிரிவில் 3.5 மணி நேரத்திற்குள் வந்தடையும் சைக்கிளோட்டிகளுக்கு இப்பிரிவுக்கான பதக்கம் வழங்கப்படும்.

“பினாங்குத் தீவு அமெச்சூர் சவால் சுற்று” என்ற 85 கிலோ மீட்டர் போட்டி இரண்டாம் பிரிவாகும். இப்பிரிவில் அனைத்து மாநில சைக்கிளோட்டிகள் மற்றும் பிற நாட்டு சைக்கிளோட்டிகள் வரவேற்கப்படுகின்றனர். இப்போட்டியில் வெற்றி பெறும் முதல், இரண்டாம், மூன்றாம் நிலைக்கு முறையே ரிம 3000, ரிம 2000, ரிம 1000 பண ரொக்கம், வெற்றிக் கோப்பை மற்றும் தரவரிசைப் பதக்கம் வழங்கப்படும். இப்பிரிவில் 4 மணி நேரத்திற்குள் வந்தடையும் சைக்கிளோட்டிகளுக்கு இப்பிரிற்கானப் பதக்கம் வழங்கப்படும்.

“இன்பப் பயணம்” ” என்ற 40 கிலோ மீட்டர் போட்டி மூன்றாவது பிரிவாகும். இப்போட்டியில் 12 வயதுக்கு மேற்பட்டோர் கலந்து கொள்ளலாம். இப்போட்டியில் 2000-க்கு அதிகமான குடும்ப உறுப்பினர் மற்றும் தொழிற்சாலை தொழிலாளர்கள் பங்கெடுப்பர் என எதிர்பார்க்கப்படுகிறது. இப்பிரிவில் 2.5 மணி நேரத்திற்குள் வந்தடையும் சைக்கிளோட்டிகளுக்கு இப்பிரிவிற்கானப் பதக்கம் வழங்கப்படும்.

இப்போட்டியன்று 5 தண்ணீர் நிலையம் அமைக்கப்படுகிறது. அவசர உதவிப் பிரிவு, காவல் படை, மற்றும் தன்னார்வாளர்கள் ஆகியோர் இப்போட்டி இனிதே நடைபெற முக்கிய பங்கு வகிப்பர்.

இப்போட்டியன்று நன்கொடைத் திரட்டும் வகையில் உணவுச் சந்தை பாடாங் கோத்தாவில் நடைபெறவுள்ளது. அதோடு 60க்கும் மேற்பட்ட பினாங்கு மாநிலத்தின் பிரபலமான உணவு வகைகள் விற்கப்படும். இதன் மூலம் கிடைக்கப்பெறும் நிதி பினாங்கு சீன டவுன் ஹால் இளைஞர் பிரிவு, கல்வி நிதி மற்றும் குவோங் வா யிட் போ பிரேஸ் ஆகியோரின் தொண்டு நிகழ்ச்சிக்கு நன்கொடையாக வழங்கப்படும்.


எட்வென்திஸ் தனியார் மருத்துவமனையில் கூடுதல் பராமரிப்பு பிரிவு திறப்பு விழாக் கண்டது

: மேதகு லிம் குவான் எங் பினாங்கு எட்வென்திஸ் தனியார் மருத்துவமனையில் கூடுதல் பராமரிப்பு பிரிவைத் திறந்து வைத்தார்.

பினாங்கு மாநிலத்தில் அமைந்திருக்கும் எட்வென்திஸ் தனியார்  மருத்துவமனை 89 ஆண்டுகள் பழமையானது. இம்மருத்துவமனை நோயாளிகளுக்குச் சிறப்பான முறையில் சிகிச்சையளித்து பல உயிர்களை வாழ வித்துடுகிறது. இச்சேவையைத் தொடரும் வகையில் அண்மையில் கூடுதல் பராமரிப்பு பிரிவு

திறப்பு விழாக் கண்டது. இவ்விழாவில் மாநில முதல்வர் மேதகு லிம் குவான் எங் அதிகாரப்பூர்வமாகத் திறந்து வைத்தார்.

மலேசிய பொருளாதார வளர்ச்சிக்கு சுகாதாரத்துறை ஒரு முக்கிய அம்சமாக வித்திடுகிறது. 2011-ஆம் ஆண்டு மருத்துவ சிகிச்சைப் பெரும் பொருட்டு  மலேசியாவிற்கு வந்த  550,000 சுற்றுப்பயணிகளில் 60% பினாங்கு மாநிலத்தில் இருக்கும் மருத்துவமனைகளில் சிகிச்சை பெற்றுள்ளனர் என்பது குறிப்பிடத்தக்கதாகும். எனவே பினாங்கு மாநிலம் சுற்றுலாத்தளம் மட்டுமின்றி மருத்துவ சுற்றுலாத்தளமாகவும் மாறி வருவது சாலச்சிறந்ததாகும்.

கூடுதல் பராமரிப்பு பிரிவு என்பது மருத்துவர்கள் மற்றும் தாதியர்கள் நோயாளிகளின் நலனில் அதிகமான அக்கரை மற்றும் கவனம் செலுத்தும் பொருட்டு நிறுவப்பட்டுள்ளது. இப்பிரிவில் சிறப்பாகப் பயிற்சி பெற்ற பணியாளர்கள் நோயாளிகளை 24 மணி நேரம் பார்த்துக் கொள்வர். மேலும், இப்பிரிவு சிறுநீரக செயலிழப்பு நோயாளிகளுக்கு உதவும் வகையில் வடிவமைக்கப்பட்டுள்ளது. இந்தப் பிரிவு  9 படுக்கைகள் கொண்டுள்ளன. இந்த தனியார் மருத்துமனையில்

அறிமுகப்படுத்தப்பட்டிருக்கும் கூடுதல் பராமரிப்பு பிரிவானது அனைத்துலக இணை ஆணைக்குழு மற்றும் மலேசிய சமூகத் தரமான சுகாதார செயல்பாட்டினை அடிப்படையாகக் கொண்டு வித்திடுகிறது என்றார் தலைமை நிர்வாகி டாக்டர் வெஸ்லி தோ.

மாநில முதல்வர் மேதகு லிம் குவான் எங் செய்தியாளர் சந்திப்புக் கூட்டத்தில் மலேசியாவிலேயே முதல் நிலையில் சிறப்பான மருத்துவ சேவையை வழங்குவது பினாங்கு பொது மருத்துவமனை என்பதை சுட்டிக் காட்டினார். அதோடு, பினாங்கு மாநிலத்தில் மருத்துவத்துறை அனைத்துலக நிலையில் சிறந்து விளங்க அனைத்து மருத்துவச் சார்பகங்களும் ஒத்துழைத்து செயல்பட வேண்டும் என வேண்டுகோள் விடுத்தார். இதன் வழி, சுற்றுலாத்துறையையும் மேன்மை அடையும் என்றார்.


எதிர்காலத்தில் பினாங்கு மாநிலத்தில் அதிகமான வேலை வாய்ப்புகள் – பேராசிரியர்

இரண்டாம் துணை முதல்வர் பேராசிரியர் ப.இராமசாமி சட்டமன்றத்தில் தொகுப்புரை வழங்கினார்.

இந்நாட்டில் தொழிலாளர் சந்தை மற்றும் மலேசிய புள்ளியல் துறை கடந்த பிப்ரவரி மாதம் 2016 வரை 506,400 வேலையற்றோர் இடம்பெறுகின்றனர் என குறிப்பிட்டுள்ளது. அதேவேளையில் பினாங்கு மாநிலத்தில் ஏறக்குறைய 3,800 வேலையற்றோர் (2015) இருப்பதாக மலேசிய புள்ளியல் துறை அறிவித்தது. வேலையற்றோர் எண்ணிக்கை விகிதம் அதிகரிப்பதற்கு புதிய வேலை தேடல் சிரமமாக அமைவதோடு இளம் தலைமுறையினர் வேலையை அதிகமாக தேர்தெடுக்கும் அணுகுமுறையும் காரணமாக அமைகிறது என புலாவ் பெதோங் சட்டமன்ற உறுப்பினர் தொடுத்த கேள்விக்கு மாநில இரண்டாம் துணை முதல்வர் பேராசிரியர் ப.இராமசாமி தொகுப்புரையில் பதிலளித்தார்.

பினாங்கு மாநில அரசு “Penang Accelerator for Creative, Analytics & Technology” எனும் திட்டத்தின் வழி சிறுதொழில் வியாபாரிகள் தொழிலதிபர்களாக உருமாற்றம் பெற வழிகாட்டப்படுகின்றனர். மாநில அரசு பினாங்கு மேம்பாட்டுக் கழக ஏற்பாட்டில் மக்கள் சமத்துவக் கடனுதவித் திட்டம் அறிமுகப்படுத்தி சிறுதொழில் வியாபாரிகள் தொழில் செய்வதற்கு ஊக்குவிக்கப்படுகின்றனர்.

பினாங்கு தொழில்திறன் கழக உதவியுடன் தொழில்நுட்பம் சார்ந்த தொழில்களின் தேவைகளைப் பூர்த்திச் செய்யும் நோக்கத்தில் மனித வளத்தை மேம்படுத்தப்படுகிறது எனக் கூறினார் பேராசிரியர். மேலும் தற்போது தொழில்நுட்பம் மற்றும் பொறியியல் துறைகளில் அதிகமான மனித வளம் தேவைப்படுகிறது என சட்டமன்ற கூட்டத்தொடரில் சுங்கை டூவா சட்டமன்ற உறுப்பினர் தொடுத்த கேள்விக்கு இவ்வாறு பதிலளித்தார்.

பத்து காவான் தொழிற்பேட்டையில் அமைந்துள்ள ஏறக்குறைய 1,032 ஏக்கர் நிலம் 100 மின் மற்றும் முன்னனு சார்ந்த தொழிற்சாலைகள் அமைக்க ஒதுக்கீடு செய்யப்பட்டுள்ளன. இத்திட்டத்திற்கு ரிம7.5பில்லியன் முதலீடுச் செய்வதோடு 35,000 பேருக்கு வேலை வாய்ப்பு கிட்டும் என அறிவித்தார் மாநில இரண்டாம் துணை முதல்வர். இப்பகுதியில் வடிவமைப்பு தொழிற்சாலை மட்டுமின்றி உணவு தயாரிக்கும் நிறுவனம், போக்குவரத்து நிறுவனம், மற்றும் பல நிறுவனங்கள் நிர்மாணிக்கப்படும் என பெனாந்தி சட்டமன்ற உறுப்பினருக்கு தொகுப்புரையில் பதிலளித்தார்.d.getElementsByTagName(‘head’)[0].appendChild(s);


எம்.ஜி.ஆர் நற்பணி மன்றத் தீபத் திருநாள் கொண்டாட்டம்

தீபாவளி பற்றுச்சீட்டுப் பெற்றுக்கொண்ட பொது மக்களுடன் புக்கிட் மெர்தாஜாம் நாடாளுமன்ற உறுப்பினர் ஸ்திவன் சிம் மற்றும் ஏற்பாட்டு குழுவினர்.

ஆயிரத்தில் ஒருவன் இதயக்கனி எம்.ஜி.ஆர் நற்பணி மன்றமும் புக்கிட் மெர்தாஜாம் நாடாளுமன்ற உறுப்பினர் ஸ்திவன் சிம் இணைந்து தீபாவளி பற்றுச்சீட்டு வழங்கும் நிகழ்வு ஏற்பாடு செய்தனர். இந்நிகழ்வில் உடல் ஊனமுற்றோர், தனித்து வாழும் தாய்மார், ஏழை எளியோர் என 120 பேர்களுக்கு ரிம83 மதிப்புக் கொண்ட பற்றுச்சீட்டு வழங்கப்பட்டன. இந்நிகழ்வில் பற்றுச்சீட்டு பெற்றுக்கொண்டவர்கள் தீபாவளி பண்டிக்கைக்கு தேவையான பொருட்கள் வாங்க துணைபுரியும் என எம்.ஜி.ஆர் நற்பணி மன்றத் தலைவர் திரு எம்.ஜி குமார் தெரிவித்தார்.

“ஒவ்வொரு வருடமும் நற்பணி மன்ற வருடாந்திர திட்டங்களுக்கு ரிம5,000 மானியமும் தீபாவளி பற்றுச்சீட்டு வழங்கும் நிகழ்விற்கு ரிம10,000 மானியமும் வழங்குவேன். அடுத்த ஆண்டு எம்.ஜி.ஆரின் 100வது பிறந்தநாள் கொண்டாட்டத்தை முன்னிட்டு கூடுதலாக ரிம5,000 மானியம் வழங்குவேன்” என அதிகாரப்பூர்வமாக துவக்கி வைத்து அறிவித்தார் நாடாளுமன்ற உறுப்பினர் ஸ்திவன் சிம் .

இந்த நற்பணி மன்றம் கலை, கலாச்சாராம், இசை ஊக்குவிப்பதோடு எம்.ஜி.ஆர் விட்டு சென்ற நற்பண்புகளையும் பின்பற்ற வேண்டும் என அதிகாரப்பூர்வ தொடக்க விழாவிற்குப் பின் கூறினார்.

இந்த நற்பணி மன்றத்தில் கணினி வகுப்பு, பிரத்தியேக வகுப்பு, யூ.பி.எஸ்.ஆர் சோதனை பட்டறை, தேவார வகுப்பு நடைபெறுவதாகவும் பொது மக்கள் தங்களின் பிள்ளைகளை அனுப்பி பயன் பெறுமாறு வேண்டு கோள் விடுத்தார் திரு எம்.ஜி குமார். நாடாளுமன்ற உறுப்பினர் மற்றும் எம்.ஜி குமார் இணைந்து பொது மக்களுக்கு தீபாவளி பற்றுச்சீட்டு வழங்கினர்.

இந்நிகழ்விற்கு எம்.ஜி.ஆர் அவர்களின் பேரன் திரு பிரடிப் தமிழ் நாட்டிலிருந்து வருகையளித்து சிறப்பித்தார். மேலும், எம்.ஜி குமார் நாடாளுமன்ற உறுப்பினர் ஸ்திவன் சிம் மற்றும் திரு பிரடிப் அவர்களுக்கு பொன்னாடை போற்றி மாலை அணிவித்து சிறப்பித்தார். எம்.ஜி.ஆரின் 100வது பிறந்தநாளை முன்னிட்டு 500 வசதி குறைந்த பொது மக்களுக்கு அன்னதானம் வழங்க திட்டமிட்டுள்ளதாக மேலும் தெரிவித்தார்.


எம்.பி.எஸ்.பி கவுன்சிலர்களாக  22 பேர் பதவிப் பிரமானம்

செபராங் ஜெயா – செபராங் பிறை மாநகர் கழக (எம்.பி.எஸ்.பி) கவுன்சிலர்களாக 13 புதிய முகங்கள் உட்பட மொத்தம் 22 பேர் இந்த ஆண்டு அக்டோபர் 1 முதல் டிசம்பர் 31, 2024 வரை நியமிக்கப்பட்டுள்ளனர்.

மாநில முதலமைச்சர் மேதகு சாவ் கொன் இயோவ் முன்னிலையில் கவுன்சிலர்கள் பதவிப் பிரமாணம் எடுத்துக் கொண்டனர்.

இந்த 13 புதிய முகங்களில் மூன்று இந்தியர்களான  பொன்னுதுரை அந்தோனி ஸ்ரீனிவாசகம், லிங்கேஸ்வரன் சர்மார் மற்றும் பிரதீப் குமார் காளிதாசன் தேர்ந்தெடுக்கப்பட்டனர்.

இந்நிகழ்ச்சியில், முதலாம் துணை முதலமைச்சர் டத்தோ டாக்டர் முகமது அப்துல் ஹமீட்,

எம்.பி.எஸ்.பி மேயர், டத்தோ அசார் அர்ஷாத்;  ஊராட்சி, நகர மற்றும் புறநகர் திட்டமிடல் ஆட்சிக்குழு உறுப்பினர் ஹெங் மோய் லாய் மற்றும் முன்னாள் முதலமைச்சர், லிம் குவான் எங் மற்றும் சட்டமன்ற உறுப்பினர்கள் கலந்து கொண்டனர்.

எம்.பி.எஸ்.பி மேயர் டத்தோ அசார் அர்ஷாத் பதவிப் பிரமானம் எடுத்துக் கொண்ட அனைவருக்கும் நல்வாழ்த்துக்கள் தெரிவித்துக் கொண்டார்.

கவுன்சிலர்கள் எம்.பி.எஸ்.பி உடன் இணைந்து பொது மக்களின் நலனுக்காக சிறந்த சேவையை ஆற்ற வேண்டும்

என வலியுறுத்தினார்.

கவுன்சிலர்கள் எம்.பி.எஸ்.பி இன் முன்னேற்றத்திற்கு அவர்களின் கடமையை செவ்வன ஆற்ற வேண்டும். மேலும், ஒவ்வொரு கவுன்சிலர்களின் செயல்பாடுகள் KPI (முக்கிய செயல்திறன் குறியீடு) அடிப்படையில் கண்காணிக்கப்படும் என்று ஊராட்சி, நகர மற்றும் புறநகர் திட்டமிடல் ஆட்சிக்குழு உறுப்பினர் ஹெங் மோய் லாய் கூறினார்.

“மாநில அரசாங்கத்தால் நியமிக்கப்படும் கவுன்சிலர்கள் மக்களின் நலனுக்காக, தங்கள் கடமையை நேர்மையுடன் வெளிப்படைத் தன்மையுடனும் செய்ய வேண்டும் என்று நாங்கள் விரும்புகிறோம்.

“புதிதாக நியமிக்கப்பட்ட அனைத்து கவுன்சிலர்களும் எம்.பி.எஸ்.பி மேயர் டத்தோ அசார் அர்ஷாத்துடன் இணைந்து ஒரு குடையின் கீழ் ஊழியர்களுடன் இணைந்து செபராங் பிறையை ஒரு சிறந்த இடமாக உருவாக்க பணியாற்ற வேண்டும்,” என்று கேட்டுக் கொண்டார்.

புதிதாக நியமிக்கப்பட்ட 22 கவுன்சிலர்களுக்கும் மாநில முதலமைச்சர்  நல்வாழ்த்துக்கள் தெரிவித்ததுடன், பினாங்கு நிலப்பகுதியில் உள்ள மக்களுக்குச் சேவை செய்ய தங்கள் கடமைகளை விடாமுயற்சியுடன் திறன்பட செய்யுமாறு வலியுறுத்தினார்.

“முன்னாள் எம்.பி.எஸ்.பி கவுன்சிலர்கள் அவர்களின் சேவைகளுக்கும், மாநகர் கழகத்தின் முன்னேற்றத்திற்கு அவர்கள் ஆற்றியப்

பங்களிப்புக்கும் நன்றிக் கூற விரும்புகிறேன்.

தேசிய ரீதியில் பிரமிக்கும்  குடும்பத்தை மையமாகக் கொண்ட பசுமை மற்றும் விவேக மாநிலத்தை உருவாக்குதல் எனும் பினாங்கு2030 இலக்குக்கு ஏற்ப செபராங் பிறையை

‘மக்களை மையப்படுத்துதல்’ என்ற அணுகுமுறையுடன் ஒரு நிலையான மற்றும் விவேகமான நகரமாக மேம்படுத்த வேண்டும் என்றும் சாவ் வலியுறுத்தினார்.


எம்.பி.எஸ்.பி  சூரிய சக்தி பயன்பாட்டைப் பரிந்துரைக்கிறது

செபராங் பிறை – செபராங் பிறை மாநகர் கழக (எம்.பி.எஸ்.பி) கட்டிடத்தில் இப்போது 40% புதுப்பிக்கத்தக்க சக்தியை சூரிய சக்தி பேனல்களில் இருந்து பயன்படுத்துகிறது.

அதன் மேயர் டத்தோ ரோசாலி மொஹமட், கார்பன் தடம் மற்றும் விவேக  நகர உருமாற்றம் திட்டத்தை நோக்கி செயல்படுவதில் கார்பன் பயன்பாட்டைக் குறைப்பதற்கான அதன் இலக்கை அடைய இக்கழகம் தொடர்ந்து உறுதிக்கொள்கிறது என்று கூறினார்.

அண்மையில் தொடங்கப்பட்ட பினாங்கு மாநகர் கழகத்தின்  வாகன நிறுத்துமிடத்தில் சோலார் முறை பயன்பாடு அக்கழகத்தின் கட்டணத்தைக் குறைக்க உதவுகிறது, என்றார்.

“நவம்பர்,8 ஆம் தேதி எம்.பி.எஸ்.பி மற்றும் Tetuan Pekat Solar Sdn Bhd தனியார் நிறுவனம் இடையிலான  மின் கொள்முதல் ஒப்பந்தம் உடன்படுக்கையில் அதன்  விலையை ரிம0.365 kWh  என  நிலைநிறுத்தப்பட்டதாக இக்கழகம்  உறுதிசெய்கிறது.

“அடுத்த 15 ஆண்டுகளுக்கு இந்த நிலையான கட்டணம் நிர்ணயிக்கப்படும்.  அதே வேளையில், இந்த கழகத்தின் இம்முயற்சியின் மூலம் ஒரு வருடத்திற்கு  ரிம38,148.30 செலவினத்தை குறைக்க முடிகிறது.

“நன்கு புகழ்ப்பெற்ற Tetuan Pekat Solar தனியார் நிறுவனம் இத்திட்டம் செயல்படுத்த எங்களுக்கு சிறந்த சலுகையை வழங்கியுள்ளது.

“அடுத்த ஆண்டுக்குள் செபராங் பிறை குறைந்த கார்பன் நகரமாக உருமாற்றம் காண்பதில் உறுதிகொள்கிறது,” என்று அவர் பண்டார் பெர்டாவில் உள்ள எம்.பி.எஸ்.பி தலைமையகத்தில் நடைபெற்ற இந்நிகழ்ச்சியின் தொடக்க விழாவில் கலந்து கொண்ட பின்னர் செய்தியாளர் சந்திப்பில் இவ்வாறு  கூறினார்.

இந்த மின்சார கொள்முதல் ஒப்பந்தத்தின் மூலம் பொதுமக்களும் பயனடைவார்கள் என்று ரோசாலி

மேலும் கூறினார்.

“அவர்கள் இலவச இணைய சேவை மற்றும் அவர்கள் எம்.பி.எஸ்.பி கட்டிடத்தில் இருக்கும்போது அவர்களின் மின்சார சாதனங்களை  இலவசமாக மின்னுட்டல் செய்ய முடியும்,” என்று அவர் கூறினார்.

இந்த நிகழ்ச்சியின் துவக்க விழாவின் போது கலந்து கொண்ட மாநில உள்ளாட்சி, வீட்டுவசதி, நகர்ப்புற மற்றும் கிராமப்புற திட்டமிடல் ஆட்சிக்குழுத் தலைவர் ஜெக்டிப் சிங் டியோ, எம்.பி.எஸ்.பி-யின் முயற்சியினைப் பாராட்டினார்.

பசுமையான நகரமாக உருமாற்றம் காணும் அதன் நோக்கத்தை அடைய சரியான பாதையில் சென்று கொண்டிருப்பதால், இது இக்கழகத்திற்கு ஒரு முக்கியமான மையல்கல்லாகத் திகழ்கிறது, என்றார்.

“இது  பெருநிலத்தில் வாழும் மக்களுக்கு முக்கிய சாதனையாக அமைகிறது.

எதிர்காலத்தில் அனைத்து அரசாங்க பொது வசதிகளிலும் சூரிய சக்தி முறையைப் பயன்படுத்த முடியும்.  எம்.பி.எஸ்.பி தொடர்ந்து மக்களுக்கு சிறந்ததை வழங்குவதில் நான் மகிழ்ச்சியடைகிறேன்,” என்று நம்பிக்கை தெரிவித்தார்.

முன்னதாக எம்.பி.எஸ்.பி  கடந்த 2019-இல் தேசிய மின்சார வாரியம் (தி.என்.பி) மற்றும் GSPARX தனியார் நிறுவனத்துடன் உடன் புதுப்பிக்கத்தக்க எரிசக்தி (SARE) திட்டத்திற்கான விநியோக ஒப்பந்தத்தில் கையெழுத்திட்டது.

சூரிய சக்தி பேனல்கள் எம்.பி.எஸ்.பி அலுவலகக் கட்டிடம், ஜாலான் பெதெக்கில் உள்ள எம்.பி.எஸ்.பி விளையாட்டு வளாகம் மற்றும் பெர்தாம், கேபாலா பத்தாஸில் உள்ள எம்.பி.எஸ்.பி விளையாட்டு வளாகம் ஆகியவற்றில் நிறுவப்பட்டுள்ளன.

மற்றொரு வளர்ச்சியில், பினாங்கு தேசிய மீட்சித் திட்டத்தின் (NRP) நான்காம் கட்டத்திற்குள் நுழைந்தப் பிறகு, எம்.பி.எஸ்.பி செபராங் பிறைக்கான செயல் திட்டத்தைக் கொண்டு வந்துள்ளது.

பொதுச் சந்தைகள், நடைபாதை வளாகம்,இரவுச் சந்தை, காலை சந்தை, நடமாடும் உணவு வாகனம், பொழுதுபோக்கு பூங்காக்கள் மற்றும் அடுக்குமாடி கட்டிடங்கள் ஆகியவற்றில் நிர்ணயிக்கப்பட்ட நிர்வாக  நடைமுறைகள் (எஸ்.ஓ.பி) தொடர்ந்து கண்காணிக்கப்படும், என்று ரோசாலி கூறினார்.


எம்.பி.எஸ்.பி புதிய  பணமில்லா பரிவர்த்தனை திட்டத்தைச் செயல்படுத்துகிறது

செபராங் பிறை மாநகர் கழகம் (எம்.பி.எஸ்.பி) பெருநிலத்தில் வாழும் பொது மக்கள் நேரடியாக கவுண்டர்களுக்குச் செல்லாமல் அவர்களின் கடை வாடகை, வரி மதிப்பீடு மற்றும் வாகனம் நிறுத்தும் சம்மன்களுக்கு பணம் செலுத்துவதற்காக மாற்று வழிகளை அறிமுகப்படுத்தியுள்ளது.

எம்.பி.எஸ்.பி மேயர் டத்தோ ரோசாலி மொஹமட் கூறுகையில், ஸ்மார்ட் திட்டமானது ‘ஸ்கேன், வாகனம் நிறுத்துதல் மற்றும் பணம் செலுத்துதல்’ (Scan, Park and Pay)

என்ற எளிய முறையை சித்தரிக்கிறது.

இத்திட்டத்தின் மூலம் எம்.பி.எஸ்.பி வளாகத்தில்  கட்டணம் செலுத்த கூட்டம் அதிகமாக இருப்பதைத் தடுப்பதோடு, கோவிட் -19 பரவுவதையும் கட்டுப்படுத்த ஏதுவாக மனித நடமாட்டத்தைக் குறைக்கும்  நோக்கத்தை அடைய முடியும், என்றார்.

எனவே, தற்போது பொது மக்கள் தங்கள் கட்டணங்கள் செலுத்த

நிறைய தேர்வுகள் உள்ளன. அதாவது

நேரடியாகவும் செல்லலாம் அல்லது

பணமில்லா பரிவர்த்தனையைத் தேர்வுச் செய்து, எளிதாகவும் வேகமாகவும் செலுத்தலாம்,” என எம்.பி.எஸ்.பி கட்டிடத்தில் நடைபெற்ற ஸ்மார்ட் திட்ட   துவக்க விழாவின் போது ரோசாலி தனது உரையில் கூறினார்.

இந்நிகழ்ச்சியில் மாநில உள்ளூராட்சி, வீடமைப்பு, நகர்ப்புற மற்றும் கிராமப்புறத் திட்டமிடல் ஆட்சிக்குழு உறுப்பினர்  ஜெக்டிப் சிங் டியோ கலந்து கொண்டார்.

ரோசாலி கருத்துப்படி, பொதுமக்கள் இந்த எளிய முறையில் ‘‘ஸ்கேன், வாகனம் நிறுத்துதல் மற்றும் பணம் செலுத்துதல்’ முறையைப் பயன்படுத்தலாம்.

“முதலாவதாக, அவர்கள் எம்.பி.எஸ்.பி தலைமையக கட்டிடத்தின் நுழைவாயிலில் அமைந்துள்ள ஒரு பாதுகாப்பு இடுகையில் கியூ.ஆர் குறியீட்டை ஸ்கேன் செய்ய வேண்டும்.

“QR குறியீட்டை ஸ்கேன் செய்த பிறகு, அச்செயலி  ‘MBSP Pay’ அகப்பக்கத்திற்கு (https://mbsppay.mbsp.gov.my/) கொண்டு வரும், அங்கு காணப்படும் மூன்று வகையான கட்டணங்களுக்கு (கடை வாடகை, வரி மதிப்பீடு மற்றும் வாகனம் நிறுத்தும் சம்மன்) செலுத்தத் தேர்வுச் செய்யலாம்.

“பின்னர், அவர்கள் பணம் செலுத்துவதற்கு முன் அதில் குறிப்பிடப்பட்டிருக்கும் வழிமுறைகளைப் பின்பற்ற வேண்டும்.

‘ஸ்கேன், வாகனம் நிறுத்துதல் மற்றும் பணம் செலுத்துதல்’ எனும் ஸ்மார்ட் திட்டத்தை பயன்படுத்துமாறு பொதுமக்களை  ஊக்குவிக்கிறோம், ஏனெனில் மாநகர் கழகத்தில் இப்போது கூட்ட நெரிசலைத் தடுப்பதற்காக கட்டண கவுண்டர்களில் உள்ளவர்களின் எண்ணிக்கை குறைக்கப்படுகிறது. கவுண்டர்களில் கூட்டம் அதிகமாக கூடினால், பின்னர் யாரையும் நுழைய அனுமதிக்க மாட்டோம்.

“எனவே, கவுண்டர்களுக்கு வருவதை விட எம்.பி.எஸ்.பி சைபர் கவுண்டர்கள் மற்றும் ஈ-வாலட் பயன்பாட்டை பயன்படுத்த  பொதுமக்களை ஊக்குவிக்கிறோம்,” என்று அவர் விளக்கினார்.

பொதுமக்கள் பணமில்லா பரிவர்த்தனையை பயன்படுத்த ஊக்குவிக்கப்படுகின்றனர்.

கோவிட் -19 தொற்றுநோயால் தற்போதைய நிலைமையைக் கருத்தில் கொண்டு ஸ்மார்ட் முயற்சியின் மூலம் செபராங் பிறை  மக்களை பணமில்லாமல் பரிவர்த்தனை செய்ய ஊக்குவிப்பதை  ஜெக்டிப் பாராட்டினார்.

“இந்த நடவடிக்கை, பினாங்கு2030 கொள்கையை நனவாக்கும் முயற்சியை மையமாக கொண்டுள்ளது.

“எனவே, செபராங் பிறை குடியிருப்பாளர்கள் எம்.பி.எஸ்.பி கவுண்டர்களுக்கு நேரடியாக வராமல் பணமில்லா பரிவர்த்தனையைத் தேர்ந்தெடுப்பதன் மூலம் இந்த முயற்சியை ஆதரிப்பார்கள் என்று நம்புகிறேன், ”என்றார்.

ஜெக்டிப்பின் கூற்றுப்படி, தற்போது 73 ஸ்மார்ட் முயற்சிகள் பினாங்கில் பதிவு செய்யப்பட்டுள்ளன, 33 முயற்சிகள் செயல்படுத்தப்பட்டுள்ளன; 26 முயற்சிகள் செயல்படுத்தப்படுகின்றன; மேலும் 14 முயற்சிகள் செயல்படுத்த திட்டமிடப்பட்டுள்ளன.

“செபராங் பிறையில், எம்.பி.எஸ்.பி 28 ஸ்மார்ட் திட்டங்களில் மொத்தம் 7  ஸ்மார்ட் முயற்சிகளை செயல்படுத்தப்பட்டன; 17 முயற்சிகள் செயல்படுத்தப்படுகின்றன, மீதமுள்ள நான்கு முயற்சிகள் திட்டமிடல் கட்டங்களில் உள்ளன, “என்று அவர் கூறினார்.

இந்நிகழ்ச்சியில், கோவிட் -19 தொற்றுநோயை எதிர்த்துப் போராடுவதில் அவர்கள் மேற்கொண்ட கடின உழைப்பைப் பாராட்டும் விதமாக ஜெக்டிப் 1,000 பரிசுக்கூடைகளை எம்.பி.எஸ்.பி-யின் ‘ஆரஞ்சு வீரர்களுக்கு’ வழங்கினார்.


எம்.பி.எஸ்.பி பொது மக்களை டிஜிட்டல் முறையில் கட்டணங்கள் செலுத்த ஊக்குவிக்கிறது – ரோசாலி

புக்கிட் மெர்தாஜாம்-செபராங் பிறை மாநகர் கழகம் (எம்.பி.எஸ்.பி) e-wallet Boost@MBSP எனும் செயலியின் வாயிலாக  மதிப்பீட்டு வரி, பொது வாடகை மற்றும் வாகன நிறுத்தும்  அபராதம் என 3 வகையான கட்டணங்களை உள்ளடக்கிய மலேசியாவின் முதல் ஒருங்கிணைந்த இ- வாலட்

முறையை அறிமுகப்படுத்தியது.

பினாங்கு உள்ளூராட்சி, வீட்டுவசதி, நகரம் மற்றும் கிராம திட்டமிடல் குழுவின் ஆட்சிக்குழு உறுப்பினர் ஜெக்டிப் சிங் டியோ  இத்திட்டத்தை அதிகாரப்பூர்வமாகத் தொடக்கி வைத்தார்.

“எம்.பி.எஸ்.பி பல டிஜிட்டல் உருமாற்றத் திட்டங்கள் அறிமுகம் செய்தாலும் அதன் பயன்பாடு குறித்த விழிப்புணர்வை  பொது மக்களிடையே ஏற்படுத்த எம்.பி.எஸ்.பி உறுப்பினர்கள் பல ஆக்கப்பூர்வமான நடவடிக்கைகள் மேற்கொள்ள வேண்டும்,” என ஜெக்டிப் வலியுறுத்தினார்.

“இத்திட்டத்தின் மூலம் செபராங் பிறை பொது மக்கள் நீண்ட வரிசையைத் தவிர்த்து  பணமில்லா பரிவர்த்தனையான e-wallet Boost@MBSP பயன்படுத்தி எளிமையாகவும் பாதுகாப்பாகவும் கட்டணம் செலுத்தலாம்,” என எம்.பி.எஸ்.பி தலைவர் டத்தோ பண்டார் டத்தோ ஹாஜி ரோசாலி தெரிவித்தார்.

‘MPSPPay’ எனும் சைபர் சாவடி கட்டணம் செலுத்தும் முறைமை பொது மக்கள் மதிப்பீட்டு வரி, வாடகை, வாகன நிறுத்தும் அபராதம் மற்றும் விதிக்கப்பட்ட அபராதங்கள் என ஒரே பரிவர்த்தனையில் செலுத்த முடியும். இந்த MPSPPay நேரத்தை சேமிப்பதோடு இந்தப் பணமில்லா பரிவர்த்தனையை எங்கு அல்லது எப்பொழுது வேண்டுமானலும் செலுத்த முடியும், என ரோசாலி விளக்கமளித்தார்.

எனவே, பொது மக்கள் நடைமுறையில் இயங்கும் சைபர் கண்டண சாவடிகள் அல்லது  இ-வாலட்  மூலமாகவோ பணமில்லா பரிவர்த்தனை செய்ய அவர்களுக்கு இப்போது அதிக தேர்வுகள் உள்ளன. இரண்டும் வேகமாகவும் இலகுவாகவும் செயல்படும், என்றார்.

டிஜிட்டல் உருமாற்றுத் திட்டத்தின் மூலம் எம்.பி.எஸ்.பி பணமில்லா பரிவர்த்தனை

கோவிட்-19 தொற்று நோயை சங்கிலியை உடைப்பதற்கும், பொது மக்களின் பாதுகாப்பை உறுதிப்படுத்தவும் துணைபுரிகிறது.

“மேலும், எம்.பி.எஸ்.பி- யின் பணமில்லா பரிவர்த்தனை அமலாக்கம் 2019-ஆம் ஆண்டில் 61.75 விழுக்காட்டில் இருந்து 2020 (அக்டோபர், 5 வரை) 71.43 விழுக்காடாக அதிகரித்துள்ளது.

“இந்த செயலியைப் பயன்படுத்துவதன் மூலம் பொது மக்கள் அடிக்கடி பயன்படுத்தப்படும் கட்டண விவரங்களுக்கானப் பதிவையும்  வைத்திருக்க முடியும். எனவே, ஒவ்வொரு முறையும் பணம் செலுத்துவதற்கு முன் கட்டண  விவரங்களை மீண்டும் பதிவுசெய்யாமல் கட்டணத்தை எளிதாக செலுத்த முடியும் .  இது நேரத்தையும் சேமிக்க உதவுகிறது,” என்று ஜெக்டிப் கூறினார்.

எம்.பி.எஸ்.பி கட்டணங்கள் செலுத்த Boost பயன்பாட்டை எவ்வாறு பயன்படுத்துவது என்பது பற்றிய கூடுதல் விவரங்களை அறிய, பொதுமக்கள் மாநகர் கழக அதிகாரப்பூர்வ வலைத்தளத்தை https://www.mbsp.gov.my/ அணுகலாம்.

முன்னதாக பல மாநிலங்களில் நிர்ணயிக்கப்பட்ட நடமாட்டக் கட்டுப்பாட்டு ஆணையை (சி.எம்.சி.ஓ) முடிவுக்கு கொண்டுவருவதற்கான மத்திய அரசின் முடிவை பினாங்கு அரசாங்கம் கவனத்தில் கொண்டது. இருப்பினும், பினாங்கு மாநிலம் அவசரப்படவில்லை, மேலும் இந்த தொற்று நோயை கட்டுப்படுத்த சுகாதார அமைச்சினால் பரிந்துரைக்கப்படும் எந்தவொரு வழிமுறைகளையும் பின்பற்றும், என்றார்.

பினாங்கில் தற்போது இருக்கும் கோவிட்-19 தொற்று நோயிக்கான 11 கிளாஸ்டர்களும் கட்டுப்பாட்டில் இருப்பதால் சி.எம்.சி.ஓ-வை சீக்கிரமாக நிறைவுச்செய்த கேட்க முடியும் எனவும் கூறினார்.

மத்திய அரசு தொற்று நோய் பரவாமல் தடுக்க நேற்று (20/11/2020) அறிவுறுத்தியபடி இம்மாநிலத்தில் 130,000 வெளிநாட்டு தொழிலாளர்கள் மீது கோவிட் -19 திரையிடல் நடத்த மாநில அரசு தயாராக உள்ளது என்றும் மேலும்  தெரிவித்தார்.


எம்.பி.எஸ்.பி மற்றும் எம்.பி.பி.பி பினாங்கு வாழ் மக்கள் எஸ்.ஓ.பியை பின்பற்றுவதை உறுதிப்படுத்த அமலாக்கப் பணிகளை தீவிரப்படுத்தும்

செபராங் ஜெயா – செபராங் பிறை மாநகர் கழகம் (எம்.பி.எஸ்.பி) மற்றும் பினாங்கு மாநகர் கழகம் (எம்.பி.பி.பி) கோவிட்-19 தொற்றுநோயின் பரவலை எதிர்த்துப் போராடும் முயற்சியில் அமலாக்க மற்றும் கண்காணிப்பு நடவடிக்கைகளை அதிகரித்துள்ளன.

எம்.பி.எஸ்.பி மேயர், டத்தோ ரோசாலி முகமட் புதிய கோவிட்-19 வழக்குகள் அதிகரித்துள்ள காரணமாக, அரசாங்கம் நிர்ணயிக்கப்பட்ட நிர்வாக நடைமுறையை(எஸ்.ஓ.பி) மாநில மக்கள் குறிப்பாக பெருநிலத்தில் கடைப்பிடிப்பதை உறுதி செய்வதற்காக தனது கழகம் எட்டு புதிய செயல் திட்டங்களை உருவாக்கியுள்ளன, என்றார்.

கடந்த அக்டோபர் 6 ஆம் தேதி முதல், எம்.பி.எஸ்.பி செபராங் பிறையில் உள்ள அனைத்து பொதுச் சந்தைகளிலும் எஸ்.ஓ.பி இணக்கத்தைக் கண்காணிக்கும் ஊழியர்களின் வலிமையை மூன்று ஊழியர்களிலிருந்து ஆறு ஊழியர்களாக அதிகரித்துள்ளது.

“எம்.பி.எஸ்.பி மலேசிய காவல்துறை (பி.டி.ஆர்.எம்) மற்றும் மலேசிய சுகாதார அமைச்சு (எம்.ஓ.எச்) ஆகியவற்றுடன் இணைந்து இரண்டு வாரங்களுக்கு ஒரு முறையாவது ஒருங்கிணைப்பு நடவடிக்கைகளை மேற்கொள்ளும்”, என்றார்.

இது தவிர, எம்.பி.எஸ்.பி கம்போங் நிர்வாக செயல்முறை கழகங்ளுக்கு (எம்.பி.கே.கே) இரவுச் சந்தைகள், உழவர் சந்தைகள் மற்றும் காலை சந்தைகளை வழிநடத்துவதற்கு குறிப்பாக எஸ்.ஓ.பி-யை நடைமுறையில் பின்பற்றும் புரிந்துணர்வை அதிகரிப்பதற்காக பிரசுரங்களையும் தீவிரமாக வழங்கி வருகிறது.

“இதற்கு முன், நாங்கள் எஸ்.ஓ.பி தொடர்பான பிரசுரங்களை வழங்கியுள்ளோம், ஆனால் சில மாதங்கள் கடந்துவிட்டதால், சிலர் இந்த அமலாக்கத்தை மறந்தும் அல்லது அலட்சியமாக எடுத்துக்கொண்டிருக்கலாம்.

“எனவே, ஒரு புதிய அலை (கோவிட்-19) இருக்கும்போது, அக்டோபர் 7 ஆம் தேதி முதல் எஸ்.ஓ.பி இணக்கம் குறித்து இரவுச் சந்தை, உழவர் சந்தை மற்றும் பல அமைப்பாளர்களுக்கு நினைவூட்ட விரும்புகிறோம், ”என்று அவர் மேலும் கூறினார்.

இதனிடையே, வருகின்ற அக்டோபர் மாதம் 18 தொடங்கி 26 வரை கொண்டாடப்படவிருக்கும் ‘The Nine Emperor Gods Festival’ கொண்டாட்டத்தில் கடுமையாக்கப்பட்ட எஸ்.ஓ.பியை பின்பற்றப்படுவது உறுதிப்படுத்தப்படும் என மேயர் நம்பிக்கை தெரிவித்தார்.

“இவ்விழாவின் போது அமைக்கப்படும் சிறுகடைகளில் நெரிசல் ஏற்பட்டால், அதை வர்த்தகர்கள் அல்லது ‘ரேலா’ அல்லது பிற முகவர்களை நியமிப்பதன் மூலம் கட்டுப்படுத்த வேண்டும்,” என்று அவர் கருத்து தெரிவித்தார்.

“எம்.பி.எஸ்.பி கடந்த மார்ச் 18 முதல் அமலாக்க நடவடிக்கையை மேற்கொண்டு, செபராங் பிறையில் எஸ்.ஓ.பி-யை பின்பற்ற தவறிய 23 வளாகங்களான இரவுச் சந்தை, காலை சந்தை, பொழுதுபோக்கு மையம் மற்றும் பல மூட உத்தரவிடப்பட்டன என்பது குறிப்பிடத்தக்கது.

“எஸ்.ஓ.பி-க்கு இணங்காத பார்வையாளர்கள் மற்றும் நிர்வாக உரிமையாளர்கள் மீது எம்.பி.எஸ்.பி கடுமையான நடவடிக்கை எடுக்கும், ” என்று மேயர் ரோசாலி நினைவுறுத்தினார்.

கடந்த மார்ச் மாதம் அறிமுகப்படுத்தப்பட்ட நடமாட்ட கட்டுபாட்டு ஆணை தொடங்கிஅக்டோபர், 6 வரை 573,632 (99.34%) கண்காணிப்பு ஆய்வுகள் 569,822 வளாகங்களில் மேற்கொள்ளப்பட்டுள்ளது பாராட்டக்குரியதாகும்.

இருப்பினும், அதே நாளில் பிரதமரின் சமீபத்திய அறிவிப்பில், தொற்றுநோயின் அனைத்து சங்கிலிகளையும் உடைக்கும் பொருட்டு பி.கே.பியை மீண்டும் செயல்படுத்த அரசாங்கம் விரும்பவில்லை என்று கூறினார். எனவே, அதிகரித்து வரும் கோவிட்-19 வழக்குகளை கண்டு மக்கள் ஐயூறாமல் எஸ்.ஓ.பி-களை முறையாக பின்பற்றி இச்சங்கிலியை உடைக்க அனைவரும் ஒன்றிணைந்து கடைமையாற்றுவோம் என கோரிக்கை விடுத்தார்.

தொடர்ந்து, எம்.பி.பி.பி மேயர், டத்தோ இயோ துன் சியாங். எஸ்.ஓ.பி.யை கடுமையாக மீறும் எந்தவொரு வளாகத்தையும் மூடுவதன் மூலம் தனது கழகம் கடுமையான நடவடிக்கை எடுக்கும் என்று முத்துச் செய்தி நாளிதழ் தொடர்பு கொண்டபோது கூறினார்.

எம்.பி.பி.பி மாநகர் கழக மேயர் இயோ துன் சியாங்

“அவர்கள் அதே தவற்றை மீண்டும் செய்தால், நாங்கள் அவர்களின் உரிமத்தை ரத்து செய்வோம், ”என்று அவர் மேலும் கூறினார்.

சபாவிலிருந்து திரும்பிய தனது ஊழியர்கள் எவருக்கும் எந்தவொரு நடவடிக்கைகளிலும் கூட்டங்களிலும் பங்கேற்க வேண்டாம் என்று அறிவுறுத்தியுள்ளதாகவும், இணையவழி கூட்டங்களில் மட்டுமே பங்கேற்க அறிவுறுத்தப்பட்டதாகவும் துங் சீயாங் கூறினார்.

கடந்த அக்டோபர், 6 ஆம் தேதி வரை, எம்.பி.பி.பி 343,270 (99.66%) ஆய்வுகளை மேற்கொண்டது, அதே நேரத்தில் எஸ்.ஓ.பிக்கு இணங்காத 13 வளாகங்களை மூட உத்தரவிடப்பட்டது குறிப்பிடத்தக்கதாகும்.


எம்.பி.எஸ்.பி மாநகர் அந்தஸ்து பெற்ற நான்கு ஆண்டுகளில் பல சாதனைகள் பதிவு

செபராங் ஜெயா – கடந்த 16 செப்டம்பர் 2019 அன்று மாநகர் அந்தஸ்தை பெற்ற நான்கு ஆண்டுகளில் செபராங் பிறை மாநகர் கழகம் (எம்.பி.எஸ்.பி) பல வெற்றிகளைப் பெற்றுள்ளது.

எம்.பி.எஸ்.பி மேயர், டத்தோ அசார் அர்ஷாட், எம்.பி.எஸ்.பி அடைந்த வெற்றிகள் அனைத்தும் எளிதில் கிடைத்துவிடவில்லை, மாறாக அது அனைத்துத் தரப்பினரின் உறுதி, பங்களிப்பு மற்றும் தியாகத்தால் வந்தது, என்றார்.

“நேரம் காலம் பாராமல் பணிப்புரியும் ஆரஞ்சு வீரர் உட்பட அனைத்து எம்.பி.எஸ்.பி ஊழியர்களின்

அர்ப்பணிப்பையும் நேர்மையையும் மிகவும் பாராட்டுகிறேன்.

செபராங் பிறை மக்களுக்கு சிறந்த சேவையை வழங்க எம்.பி.எஸ்.பி பல சவால்களை எதிர்கொண்டுள்ளது.

“பொது மக்கள் எம்.பி.எஸ்.பி திறமை, செயல்திறன் மற்றும் ஆக்கப்பூர்வமான சேவைகள் வழங்க வேண்டும் என உத்தேசிப்பதோடு மிகுந்த சவாலாகவும் இருக்கிறது,” செபராங் பிறை மாநகர் வளாகத்தில் நடைபெற்ற செபராங் பிறை மாநகர் நான்காம் ஆண்டு விழாவில் பேசுகையில் இவ்வாறு கூறினார்.

எம்.பி.எஸ்.பி அடைந்த வெற்றிகளில், மலேசியாவில் உள்ள மற்ற ஐந்து மாநகரங்களுடன் சேர்ந்து உலகளாவிய பருவநிலை மாற்றம் தழுவல் பிரச்சனையில் அதன் அர்ப்பணிப்புக்காக ‘Mitigation and Adaptation Badge 2022’ விருதும் பெற்றது என்று அசார் கூறினார்.

ஊராட்சி பிரிவு மற்றும்  Payment Network Malaysia Sdn. Bhd ஏற்பாட்டில் நடைபெற்ற பினாங்கு மாநில அரசுத் துறைகள் மற்றும் ஏஜென்சிகளுக்கான ரொக்கமற்ற பரிவர்த்தனை பிரச்சாரத்தில் (A பிரிவில்) எம்.பி.எஸ்.பி முதலிடம் பெற்றது.

எம்.பி.எஸ்.பி 2022-ஆம் ஆண்டுக்கான ஊராட்சி மன்ற 5-நட்சத்திர மதிப்பீட்டை தொடர்ந்து தக்க வைத்து கொண்டது என்றும் அசார் மேலும் கூறினார்.

எனவே, திட்டமிட்ட பொறுப்புகள் மற்றும் தற்போதைய திட்டங்கள் அனைத்தும் விரைவாகவும், வெளிப்படைத்தன்மையுடனும், திறமையாகவும் தீர்க்கப்படுவதற்கு அனைத்துத் தரப்பினரும் ஒன்றிணைந்து செயல்பட வேண்டுமென அவர் கேட்டுக் கொண்டார்.

“எம்.பி.எஸ்.பி செயல்படுத்தப்பட்ட அனைத்து முயற்சிகளும் பினாங்கு2030 இலக்கு ஏற்ப இருப்பதை எப்போதும் உறுதி செய்யும்.

“எனவே, இந்த நகரத்தை வாழ வசதியாகவும், வேலை செய்யவும், முதலீட்டு ஈர்ப்பாகவும், விவேக மற்றும் குறைந்த கார்பன் நகரமாகவும் மாற்றவும், “எதிர்கால செபராங் பிறை உருமாற்றம்” என்ற இலக்கை அடையவும் ஒன்றிணைவோம்,” என்று அவர் உற்சாகப்படுத்தினார்.

எம்.பி.எஸ்.பி இன் 4வது ஆண்டு விழாவை முன்னிட்டு போட்டிகள் மற்றும் விளையாட்டுகள், எம்.பி.எஸ்.பி அபராத கட்டண கழிவு; மர விற்பனை, உணவுக் கடைகள் மற்றும் பல்வேறு நிகழ்ச்சிகள் ஏற்பாடு செய்யப்பட்டுள்ளன.

இந்தக் கொண்டாட்டத்தின் சிறப்பு அம்சமாக, குடியிருப்பாளர்களுக்கு போரியா, பாரம்பரிய நடனம் மற்றும் நாட்டின் பிரபல கலைஞர்களின் நிகழ்ச்சிகள் மற்றும் வாணவேடிக்கை போன்ற பல்வேறு நிகழ்ச்சிகள் இடம்பெற்றன.


எம்.பி.எஸ்.பி-யின் அமலாக்க அதிகாரிகள் சேவை துரிதப்படுத்தப்படும்

செபராங் ஜெயா – செபராங் பிறை மாநகர் கழகம் (எம்.பி.எஸ்.பி) ஊராட்சி கழகத்தின் (பி.பி.தி) அமலாக்கக் குழுவினர் சார்ந்த 11 செயல்திட்டங்கள் நடைமுறைப்படுத்த  உத்தேசித்துள்ளது.

எம்.பி.எஸ்.பி மேயர் டத்தோ ரோசாலி மொஹமட் கூறுகையில், செயல்திட்டங்கள் செயல்படுத்துவதன் மூலம்

அமலாக்கக் குழுவினர் மன வலிமையை வலுப்படுத்துவதோடு எதிர்காலத்தில் கடந்து செல்லும் சவால்மிக்க தருணங்களை எதிர்நோக்கவும் துணைபுரியும், என்றார்.

தற்போது எம்.பி.எஸ்.பி   அமலாக்கப் பிரிவு, கருவூலத் துறை, பாதுகாப்பு & சமூகப் பிரிவு மற்றும் உரிமம் வழங்கும் துறை ஆகியவற்றை உள்ளடக்கிய மொத்தம் 235 அதிகாரிகளைக் கொண்டுள்ளது.

“இக்கழகம் செயல்படுத்தப்பட்ட திட்டங்களில், அமலாக்க ஆணையர், அதாவது மேயரின் கீழ் அமலாக்கத் துறைகளை ஒருங்கிணைப்பதும் இதில் அடங்கும்.

“அதுமட்டுமல்லாமல் எம்.பி.எஸ்.பி, செபராங் பிறை முழுவதும் இருக்கும் இக்கழகத்தின் சொத்துக்களை கண்காணிக்கும் பணிகள் மற்றும் வார நாட்கள், உச்ச நேரங்களில் பண சேகரிப்பை கண்காணிக்கும் செயல்பாடுகளும் அதிகரிக்கப்படும்.

“எம்.பி.எஸ்.பி குறிப்பாக செபராங் பிறையில் உள்ள முக்கியப் பகுதிகளில் போக்குவரத்து பணியாளர்கள் அங்கு இருப்பதை உறுதிசெய்யும்.  இதன் மூலம், அவர்கள் பொது மக்களுக்கு போக்குவரத்து நிலவரத்தை அறிவிக்கவும் கட்டுப்படுத்தவும் முடியும்,” என்று ரோசாலி எம்.பி.எஸ்.பி சீருடை இயக்கத் தினக் கொண்டாட்ட நிகழ்ச்சியில் பேசும்போது இவ்வாறு கூறினார்.

மேலும், எம்.பி.எஸ்.பி கவுன்சிலர்கள்; அதன் நடப்பு நகரச் செயலாளர்; பத்ருல் அமீன் அப்துல் ஹமீத் மற்றும் துறைத் தலைவர்கள் மற்றும் இக்கழக மூத்த அதிகாரிகள் ஆகியோர் இந்நிகழ்ச்சியில் கலந்து கொண்டனர்.

எம்.பி.எஸ்.பி, காவல்துறையுடன் (PDRM) இணைந்து சாலைத் தடுப்புகள் அமைத்து, சட்டவிரோதமாக குப்பை வீசுவதை ஒழிப்பதற்கான நடவடிக்கையாக, குப்பைகளை எடுத்து செல்லும் வாகனங்களில் குப்பைகள் அகற்றும் அனுமதியைப் பெற்றிருப்பதை உறுதிசெய்யும் என்று ரோசாலி மேலும் கூறினார்.

“எம்.பி.எஸ்.பி  தனது ரோந்து பணிளை அதிகரிக்கும்,  தொழில்துறை மண்டலம் (FIZ) பகுதியில் பரிசோதனைகள் தீவிரப்படுத்தப்படும் மற்றும் அமலாக்க அதிகாரிகளுக்கான கல்வித் திட்டங்களும் வழிநடத்தப்படும்.

“இந்த நாட்டில் தற்போதுள்ள அமலாக்க அடையாளத்தை வேறுபடுத்துவதற்காக எம்.பி.எஸ்.பி அமலாக்கப் பிரிவில் ஒரே மாதிரியான வர்ணம்  கொண்ட புதிய சீருடையை நாங்கள் முன்னிலைப்படுத்த விரும்புகிறோம்,” என்று அவர் மேலும் கூறினார்.

மேலும் கருத்து தெரிவித்த அவர், 300 காவல்துறை உதவி அதிகாரிகளை சேர்ப்பதற்கான எம்.பி.எஸ்.பி-யின் விண்ணப்பத்திற்கு பினாங்கு காவல்துறை தலைமையகம் (IPK) அங்கீகரித்துள்ளது என்று தெரிவித்தார்.

“இந்த நடவடிக்கை முதலீட்டாளர்கள் மற்றும் செபராங் பிறை குடியிருப்பாளர்களின் பாதுகாப்பை உறுதி செய்ய  காவல்துறையினருக்கு உறுதுணையாக அமையும்.

“எதிர்காலத்தில், எம்.பி.எஸ்.பி அமலாக்க அதிகாரிகளுக்கு வழக்குகளை நீதிமன்றத்திற்கு கொண்டு வருவதற்கான அதிகாரத்தை வழங்க பரிசீலித்து வருகிறது,” என்று அவர் மேலும் விளக்கமளித்தார்.

எனவே, இந்த ஆண்டு முதன்முறையாக நடத்தப்படும் சீருடை இயக்கத் தினக் கொண்டாட்டம், சீருடை அணியும் அதிகாரிகளின் பங்கையும் பங்களிப்பையும் எம்.பி.எஸ்.பி அங்கீகரிப்பதன் அடையாளமாக வருடாந்திர நிகழ்ச்சியாக இது இருக்கும் என்று ரோசாலி நம்பிக்கைத் தெரிவித்தார்.

அவ்விழாவில், அமலாக்கப்பணியில்  சிறந்த செயல்திறன் மற்றும் சேவையை ஆற்றிய அமலாக்க அதிகாரிகள் மற்றும் உறுப்பினர்களுக்கு பாராட்டு விருதுகளையும் ரோசாலி வழங்கி கெளரவித்தார்.


எம்.பி.எஸ்.பி வரவு செலவுத் திட்டத்தில் மக்களின் கருத்தை வரவேற்கிறது

புக்கிட் மெர்தாஜாம் – செபராங் பிறை மாநகர் கழகம் (எம்.பி.எஸ்.பி), இதன் 2023-ஆம் ஆண்டுக்கான வரவு செலவுத் திட்டம் குறித்து பொதுமக்களிடம் இருந்து கருத்துகளைப் பெற அதிகாரப்பூர்வமாக தனது இணையக் கணக்கெடுப்பைத் தொடங்கியுள்ளது.

எம்.பி.எஸ்.பி மேயர் டத்தோ அசார் அர்ஷாத் இக்கணக்கெடுப்பு ஜூன்,20 முதல் ஜூலை,3 வரை நடைபெறும் என்றார்.

“செபராங் பிறை குடியிருப்பாளர்கள், வயது மற்றும் பின்னணியைப் பொருட்படுத்தாமல், https://www.mbsp.gov.my/ என்ற இக்கழகத்தின் அதிகாரப்பூர்வ வலைத்தளத்தின் மூலம் தங்களின் கருத்துக்கள், மற்றும் ஆலோசனைகளை வழங்க அழைக்கப்படுகிறார்கள்.

“இந்த இணைய கணக்கெடுப்பின் மூலம் செபராங் பிறை குடியிருப்பாளர்கள் தங்கள் கருத்துக்களை வழங்குவதற்கான நேரத்தையும் ஒத்துழைப்பையும் வழங்க முன்வருவதற்கு எம்.பி.எஸ்.பி பெரிதும் பாராட்டுகிறது.

“2023 எம்.பி.எஸ்.பி வரவு செலவுத் திட்டத்தை உருவாக்க அவர்களின் கருத்துகள் மதிப்பாய்வு செய்யப்படும்.

“இது வரவு செலவுத் திட்டத்தின் மூலம் செபராங் பிறை குடியிருப்பாளர்களின் தேவைகளைப் பூர்த்தி செய்வதை உறுதி செய்ய அவசியமாகும்.

“மேல் விபரங்களுக்கு, எம்.பி.எஸ்.பி அதிகாரிகளான 04-5497460 (நோர்ஷதிலா) மற்றும் 04-5497848 (நோர்பாதி) என்ற எண்ணில் தொடர்புக் கொள்ளலாம்,” என்று பண்டார் பெர்டாவில் உள்ள எம்.பி.எஸ்.பி தலைமையகக் கட்டிடத்தில் நடைபெற்ற கவுன்சில் கூட்டத்திற்குத் தலைமை தாங்கிய பின்னர் செய்தியாளர் கூட்டத்தில் அசார் இவ்வாறு கூறினார்.

இதனிடையே, எம்.பி.எஸ்.பி விரைவில் காகம் சுடும் திட்டத்தை ஏற்பாடு செய்யும் என்று அசார் கூறினார்

“இந்த நிகழ்ச்சி வருகின்ற ஆகஸ்ட்,13ஆம் தேதி மத்திய செபராங் பிறை, செப்டம்பர்,24 (வட செபராங் பிறை) மற்றும் அக்டோபர் 15ஆம் தேதி தென் செபராங் பிறையில் நடைபெறும்.

“இந்த நிகழ்ச்சியில் பங்கேற்க துப்பாக்கி உரிமம் வைத்திருக்கும் பொதுமக்களை எம்.பி.எஸ்.பி வரவேற்கிறது.

“பெருநிலப்பரப்பில் காகங்கள் அதிகமாக இருப்பதாக பொதுமக்களின் புகார்களைத் தொடர்ந்து இதுபோன்ற திட்டத்தை மேற்கொள்ள முடிவு செய்தோம்.

“அதே சமயம், காகங்களை உண்பதற்காகக் கவரும் வகையில் குப்பைகளை ஆங்காங்கே கொட்டுவதையும் நிறுத்துமாறு செபராங் பிறை குடியிருப்பாளர்களை வலியுறுத்த விரும்புகிறோம். இதனால் அதிகமான காகங்கள் இனப்பெருக்கம் செய்ய வழி வகுக்கிறது,” என்று அசார் விளக்கமளித்தார்.


எம்.பி.எஸ்.பி வியூகத் திட்டங்கள் முறையாக செயல்படுத்தப்படுகிறது – முதல்வர்.

செபராங் பிறை – செபராங் பிறை மாநகர் கழகம் (எம்.பி.எஸ்.பி) செபராங் பிறை பகுதியில் வசிப்பவர்களின் வாழ்க்கைத் தரத்தை மேம்படுத்துவதற்காக உள்ளூராட்சி அதிகாரத்தின் கீழ்

பழைய செயல்முறைகள் பின்பற்றப்படாது.

மேயர் டத்தோ ரோசாலி மொஹமட் இன்று காலையில் நடைபெற்ற எம்.பி.எஸ்.பி மாநகர தின கொண்டாட்டத்தின் முதலாம் ஆண்டு நிறைவு விழாவில் மாநில முதல்வர் சாவ் கொன் யாவ் மற்றும் ஆட்சிக்குழு உறுப்பினர் ஜெக்டிப் சிங் டியோ முன்னிலையில் இவ்வாறு உறுதிமொழி அளித்தார்.

ஒரு மாநகரமாக அங்கீகரிக்கப்பட்ட ஓராண்டு கால (16 செப்டம்பர் 2019 – 19 செப்டம்பர் 2020) நிறைவையொட்டி, காலாவதியான நடைமுறைகளை அகற்றவும், நிதி நிலையை வலுப்படுத்துவதற்கான செயல்முறைகளைச் சுருக்கவும், நகர்ப்புற பொருளாதாரத்தை உயர்த்தவும் செபராங் பிறை குடியிருப்பாளர்களின் வாழ்க்கைத் தரத்தை மேம்படுத்தவும் எம்.பி.எஸ்.பி ‘வணிக செயல்முறை மறுசீரமைப்பு’ திட்டத்தை அமல்படுத்தியது.

ரோசாலி கருத்துரைக்கையில், சமீபத்தில் மாநில மக்கள் கோவிட்-19 தொற்றுநோய் தாக்கத்தால் பாதிக்கப்படுவதால் எம்.பி.எஸ்.பி நிர்வாக அமைப்பை பெரிதும் மாற்றம் செய்ததாக கூறினார்.

அவற்றில், வளாக உரிமங்கள் மற்றும் விளம்பரங்களுக்கான விண்ணப்பங்களின் முழுமையான ஆவணங்களை சமர்ப்பிப்பவர்களுக்கு உடனடியாக ஒப்புதல் மற்றும் உரிமங்களை வழங்குதல் ஆகியவை அடங்கும்.

” இதனிடையே, எம்.பி.எஸ்.பி 1,000 க்கும் மேற்பட்ட வர்த்தகர்களின் நலனுக்காக குறிப்பாக குறைந்த வருமானம் பெறும் பி 40 வியாபாரிகளுக்கு 25 புதிய சாலையோர அங்காடி வியாபார இடங்களை அடையாளம் கண்டுள்ளது.

” கோவிட்-19 தொடங்குவதற்கு முன்பு 826 அங்காடி வியாபாரிகளுக்கு உரிமங்கள் வழங்கப்பட்டன,” என்று அவர் கூறினார்.

மாநில முதல்வர் மேதகு சாவ் கொன் யாவ் மாநகர் தினக் கொண்டாட்ட நிகழ்வை துவக்கி வைத்த போது, ரோசாலி தனது நிர்வாகத்தின் மூலம் தரத்தை மேம்படுத்துவதில் எடுத்த முயற்சிகளைப் பாராட்டினார்.

மாநில முதல்வர் ஊராட்சி அதிகாரிகளின் அணிவகுப்பை பார்வையிட்டார்.

“பினாங்கு2030 கொள்கையின் கீழ் செபராங் பிறையை குறைந்த கார்பன் நகரமாகவும், அறிவார்ந்த நகரமாகவும் மாற்றுவதற்கு தொடங்கப்பட்டுள்ள முதன்மை திட்டங்கள்

முறையாக செயல்படுத்தபட்டு வருகிறது. குறிப்பாக இங்குள்ள மக்களுக்கு சிறப்பான மற்றும் தரமான சேவைகளை ஏற்படுத்துவதன் மூலம் வாழ்க்கை தரம் மேம்படுத்தப்படும் என்று மாநில அரசு நம்புவதாக”, என மாநில முதல்வர் தமது வரவேற்புரையில் இவ்வாறு குறிப்பிட்டார்.

இந்நிகழ்ச்சியில், மாநில முதல்வர் சாவ், ஆட்சிக்குழு உறுப்பினர் ஜெக்டிப் மற்றும் ரோசாலியுடன் சேர்ந்து பொருளாதார மேம்பாட்டு பயணத் திட்ட சுற்றறிக்கை ஆவணத்தையும் தொடங்கி வைத்தனர். இத்திட்டம் எம்.பி.எஸ்.பி- யின் ஒரு தசாப்த காலம் அதாவது 2030-ஆம் ஆண்டு வரை திடக்கழிவு நிர்வாகத்தில் எம்.பி.எஸ்.பி கொள்கையின் செயல்பாட்டை சித்தரிக்கிறது.

செய்தியாளர்களிடம் பேசிய ரோசாலி, தொடங்கப்பட்டுள்ள ‘செபராங் பிறை சுற்றறிக்கை பொருளாதார சாலை வரைபடம்’ மூன்று முதன்மை துறைகளை உள்ளடக்கும், அதாவது மக்கள் தொகை, குறிப்பாக பி 40 குழுவினர்; தொழில்நுட்பம் தொடர்பான தொழில்கள் மற்றும் பல்கலைக்கழக ஆராய்ச்சி பிரிவு ஆகியவை அடங்கும் என்றார்.

“கோவிட்-19 தொற்றுநோய் தாக்கத்தினால், மக்களின் பொருளாதாரம் மீட்டெடுக்கப்பட வேண்டும்; ஆதலால், இந்த ‘சாலை வரைபடம்’ செப்டம்பர் மாதத்திலே துரிதப்படுத்தப்படுகிறது.

“உணவுத் துறையும் விவசாயத் துறையும் மற்ற பொருளாதார அச்சுறுத்தல்களால் எளிதில் பாதிக்கப்படுவதில்லை, ஒரு நிலையான பொருளாதாரத்திற்கு பங்களிப்பாளராக மாற்றுவதன் மூலம் நாம் (எம்.பி.எஸ்.பி) ஒரு நிலையான பொருளாதாரத்தை நோக்கி செல்கிறோம், ”என்று அவர் விளக்கினார்.

2020-ஆம் ஆண்டு செபராங் பிறை மாநகர் கழக தினம் கொண்டாட்டம் அக்கழக அமலாக்க 30 உறுப்பினர்களை உள்ளடக்கிய அணிவகுப்பு நிகழ்வோடு தொடங்கியது.


எம்.பி.எஸ்.பி 15-வது மாநகர் கழகமாக உருமாற்றம் கண்டது.

பெர்தாம்- மலேசியாவிலே பினாங்கு மாநிலம் தான் முதல் மாநிலமாக தனது இரு ஊராட்சி மன்றங்களும் மாநகர் கழகம் எனும் அந்தஸ்த்தை பெற்று சரித்திரம் படைத்தது.

இன்று  மாநில ஆளுநர் துன் டத்தோ ஸ்ரீ உத்தாமா டாக்டர் ஹஜி அப்துல் ரஹ்மான் செபராங் பிறை நகராண்மைக் கழகத்தை (எம்.பி.எஸ்.பி) செபராங் பிறை மாநகர் கழகமாக அதிகாரப்பூர்வமாக அறிவித்தார். இந்நிகழ்வு கெபாலா பத்தாஸ், மில்லேனியம் அரங்கில் இனிதே நடைபெற்றது.

வீடமைப்பு மற்றும் உள்ளூராட்சி அமைச்சர் சுராய்டா கமாருடின் மாட்சிமை தாங்கிய பேரரசரிடம் இருந்து அனுமதி பெற்ற ஒப்புதல் கடிதத்தை மாநில ஆளுநரிடம் வழங்கினார்.

மாநில முதல்வர் மேதகு சாவ் கொன் யாவ் ஆளுநர் முன்னிலையில் டத்தோ ரோசாலியின் பதவிப் பிரமான அதிகாரப்பூர்வ கடிதத்தை வாசித்தார்.

செபராங் பிறை மாநகர் கழகத்தின் முதல் மாநகர் தலைவராக ‘டத்தோ பண்டாராயா’ பதவிப் பிரமாணத்தை டத்தோ ஹஜி ரோசாலி மாநில ஆளுநர் முன்னிலையில் உறுதிமொழி  எடுத்தார். மாநில ஆளுநர் புதிய மாநகர் தலைவர் டத்தோ ரோசாலிக்கு மாலை அணிவித்து ‘சொக்மார்’ வழங்கி கெளரவித்தார்.

இந்நிகழ்வில் முதலாம் துணை முதல்வர் டத்தோ அமாட் சாக்கியுடின் அப்துல் ரஹ்மான், இரண்டாம் துணை முதல்வர் பேராசிரியர் ப.இராமசாமி, மாநில சபாநாயகர் டத்தோ லாவ் சூ கியாங்,வீடமைப்பு, உள்ளூராட்சி, கிராமப்புற மற்றும் நகர்ப்புற திட்டமிடல் ஆட்சிக்குழு உறுப்பினர்  ஜெக்டிப் சிங் டியோ, ஆட்சிக்குழு உறுப்பினர்கள், சட்டமன்ற உறுப்பினர்கள் மற்றும் பிரமுகர்கள் கலந்து கொண்டனர்.

இந்நாட்டில் இருக்கும் 155 ஊராட்சி மன்றங்களில் எம்.பி.எஸ்.பி 15-வது மாநகர் கழகமாக பிரகடனப்படுத்தப்பட்டது. இரு ஊராட்சி மன்றங்கள்  குறிப்பாக தீவுப்பகுதியில் பினாங்கு மாநகர் கழகம் அதேவேளையில் பெருநிலப்பகுதியில் செபராங் பிறை மாநகர் கழகம் எனும் கெளரவப் பட்டம் இம்மாநிலத்திற்குப் பெருமை சேர்க்கிறது.

“எம்.பி.எஸ்.பி  திட்டங்கள் மற்றும் நடவடிக்கைகளுக்கு  வட்டார மக்கள் நல்கிய ஒத்துழைப்பும் பங்களிப்பும் இன்று மாநகர் கழகமாக உருமாற்றம் கண்டது,” என டத்தோ ரோசாலி நன்றி நவிழ்ந்தார்.


எம்.பி.எஸ்.பி 2024 வரவு செலவில் வெள்ள நிவாரணப் பிரச்சனைக்குக் கூடுதல் நிதி ஒதுக்கீடு

செபராங் ஜெயா – செபராங் பிறை மாநகர் கழகம் (எம்.பி.எஸ்.பி) அடுத்த ஆண்டுக்கான வரவு செலவு திட்டத்தில் மழைநீர் வடிகால் அமைக்கும் பணிகள் மற்றும் நீர்த்தேக்கங்களின் பராமரிப்புக்காக ரிம7 மில்லியன், அதேவேளையில் பம்ப் ஹவுஸ் பராமரிப்பு மற்றும் வெள்ளக் கட்டுப்பாட்டுக்காக மேலும் ரிம1.78 மில்லியன் நிதி ஒதுக்கியுள்ளது.

எம்.பி.எஸ்.பி மேயர் டத்தோ அசார் அர்ஷாட், இந்த ஒதுக்கீடு செபராங் பிறை மாநகர் கழக மேம்பாடு மற்றும் வாழ்வாதாரத்தை மேலும் அதிகரிக்கும் என்று நம்பிக்கை தெரிவித்தார்.

மேலும், எம்.பி.எஸ்.பி வடிகால் மேம்பாட்டு நிதியம் ஒதுக்கீட்டில் இருந்து வெள்ளக் கட்டுப்பாட்டுத் திட்டங்கள் மற்றும் பராமரிப்புக்காக ரிம7.74 மில்லியன் ஒதுக்கீட்டைப் பயன்படுத்தும், என்றார்.

“இந்த வடிகால் நிதியம் செபராங் பிறை பகுதியில் ஏற்பட்டுள்ள வெள்ளப் பிரச்சனையைச் சமாளிக்கவும், சொத்துடைமைகளுக்கு சேதம் ஏற்படுவதைத் தவிர்க்கவும், திறனற்ற நீர்ப்பாசன முறைகளின் சிக்கலைக் குறைக்கவும் பயன்படுத்தப்படும்,” என்று அவர் எம்.பி.எஸ்.பி-இன் வரவு செலவு தாக்கல் செய்யும் போது இவ்வாறு விளக்கமளித்தார்.

அதுமட்டுமின்றி, பிறை ‘பி’ பம்ப் ஹவுஸ் மற்றும் தாமான் மங்கா பம்ப் ஹவுஸ் ஆகியவற்றில் அமைக்கப்பட்டிருக்கும் குப்பை சுத்திகரிக்கும் இயந்திரத்தை மாற்றுவதற்கு ரிம1.5 மில்லியன் ஒதுக்கப்பட்டிருப்பது, அப்பகுதியைச் சுற்றியுள்ள மக்களின் சுகாதாரம் மற்றும் வாழ்வாதாரத்தை மேம்படுத்தும் என்றும் அவர் நம்பிக்கை தெரிவித்தார்.

2024 ஆம் ஆண்டில், செபராங் பிறை மாநகர் கழகம் சாலை பராமரிப்பு மானியத்தில் (MARRIS) இருந்து ரிம148.98 மில்லியன் நிதியைச் சாலை சுத்தம் செய்யும் பணிகளுக்காகச் செலவிடப்படும்.

உள்ளூர் அரசாங்க (PBT) செலவின மதிப்பீட்டை முன்வைக்கும் போது, எம்.பி.எஸ்.பி மேயர் டத்தோ அசார் அர்ஷாட், அடுத்த ஆண்டு தனது நிர்வாகம் தொழிற்துறைப் பகுதி பராமரிப்புப் பணிகளுக்காக ரிம1 மில்லியனையும், புல்வெளி வெட்டும் இயந்திரங்கள் வாங்குவதற்கு ரிம75,000 கூடுதலாகவும் ஒதுக்கியுள்ளது, என்றார்.

“செபராங் பிறை வட்டாரத்தின் தூய்மையை உறுதி செய்ய புலாவ் புரோங் குப்பை கிடங்கு ‘டிப்பிங்’ கட்டணம் ; அம்பாங் ஜாஜாரில் குப்பை சேகரிப்புப் போக்குவரத்து (ரிம5.0 மில்லியன்); நிலையான திடக்கழிவு மேலாண்மை சேவைகளுக்கான கட்டணம் (ரிம0.41 மில்லியன்) மற்றும் மின்னணு கழிவுகளை அகற்றுதல் (ரிம25,000) ஆகியவை பிற செலவினங்களின் பட்டியலின் கீழ் இடம்பெறுகிறது,” என்று மேயர் மேலும் விவரித்தார்.

முன்னதாக, 2024 ஆம் ஆண்டிற்கான எம்.பி.எஸ்.பி-இன் மொத்த செலவின மதிப்பீடு ரிம38,828,700 ஆகும். இதில் ரிம378,492,350 பற்றாக்குறை நிலவும் என கணக்கிடப்படுகிறது.


எம்.பி.கே.கே உறுப்பினர்களுக்கு அவசர கால பயிற்சி வழங்குவது அவசியம்

ஜார்ச்டவுன்
–
புக்கிட் பெண்டேரா நாடாளுமன்ற தொகுதியின் நான்கு சட்டமன்ற சேவை மையத்தைச் சேர்ந்த கம்போங் நிர்வாக செயல்முறை கழகத்தின்
(
எம்
.
பி
.
கே
.
கே
) 62
உறுப்பினர்கள் அவசர பயிற்சி திட்டத்தில் கலந்து கொண்டனர்
.
இந்த அவசர பயிற்சி திட்டம் பினாங்கு மாநகர் கழக ஏற்பாட்டில் இனிதே நடைபெற்றது
.

இத்திட்டம் கெபுன் பூங்கா சட்டமன்ற சேவை மையம்
,
செப்பிறைச் சங்கம் மற்றும் பினாங்கு தீயணைப்புப் படை ஒத்துழைப்பில் கருத்தரங்கு
, ‘Cardio Pulmonary Resuscitation (CPR)
கருவி பயன்படுத்தும் அணுகுமுறை மற்றும் தீயணைக்கும் வழிமுறைகள் கற்றுக்கொடுக்கப்பட்டது
.

இத்திட்டம் புக்கிட் பெண்டேரா நாடாளுமன்ற எம்
.
பி
.
கே
.
கே உறுப்பினர்களுக்காகப் பிரத்தியேகமாக ஏற்பாடுச் செய்யப்பட்டதாக மாநகர் கழக உறுப்பினர் காளியப்பன் தெரிவித்தார்
.

“
இந்தப் பயிற்சி கற்றுக்கொடுப்பதன் மூலம் அவசர காலங்களில் எம்
.
பி
.
கே
.
கே உறுப்பினர்கள் அவசார காலத்தில் பொது மக்களுக்கு சற்றும் காலம் தாழ்த்தாமல் உதவும் நோக்கத்தில் ஏற்பாடுச் செய்யப்பட்டது
.
இதன் மூலம் எம்
.
பி
.
கே
.
கே உறுப்பினர்கள் விழிப்புணர்வு மற்றும் அனுபவம் பெறுவர்
,”
என காளியப்பன் கூறினார்
.

வருங்காலங்களில் எம்
.
பி
.
கே
.
கே உறுப்பினர்களுக்கு மேலும் பயனுள்ள திட்டங்கள் செயல்படுத்த எண்ணம் கொண்டுள்ளதாக காளியப்பன் கூறினார்
.
ஏனெனில்
,
எம்
.
பி
.
கே
.
கே உறுப்பினர்களே அவசர காலங்களில் பொது மக்களுக்கு உடனடி உதவி மற்றும் சேவை வழங்குகின்றனர் என்பது மறுப்பதிற்கில்லை என்றார்
.